Χριστουγεννιάτικα στολίδια από πηλό: μέρος 1 – Provato Me Kaskol\nΔιακόσμηση, Χειροτεχνίες - κατασκευές\nΧριστουγεννιάτικα στολίδια από πηλό: μέρος 1\nΔεν μπορούσα να περιμένω….\n…να στεγνώσουν και έτσι σας τα δείχνω όσο είναι ακόμη στο στάδιο 1. Αραδιασμένα πάνω σε ένα χαρτόνι με λαδόκολλα, περίπου 20 ώρες μετά από την κατασκευή τους και περιμένουν υπομονετικά τον χρόνο να περάσει, για να περάσουν και αυτά στο επόμενο στάδιο! Αλλά ας πάρουμε τα πράγματα από την αρχή… Πήρα λοιπόν τις προάλλες πηλό για να φτιάξω δικά μου στολίδια για το χριστογεννιάτικο δέντρο μας. Βρήκα επίσης, φτηνά κουπ πατ για χριστουγεννιάτικα μπισκότα, τα οποία δεν είχαν καμιά αντίρρηση να αφιερωθούν στον πηλό, αντί στη ζύμη. Εννοείται πως έστρωσα και μια επιφάνεια πάνω στο τραπέζι (ένα παλιό πλαστικό σουπλά) γιατί ο πηλός λερώνει…. Πλένεται εύκολα, αλλά λερώνει. Και επειδή αισθάνομαι ήδη άσχημα που φτιάχνω τα πάντα στο τραπέζι της κουζίνας όπου τρώμε…. το σουπλά είναι απαραίτητο! Τον άνοιξα με ένα πλαστικό πλάστη (από πλαστελίνη) και άρχισα να κόβω σχέδια. Αφού τελειώσα με το κόψιμο κατά τις 23.30 το βράδυ (ναι, τα σαββατόβραδά μου είναι γεμάτα δράση!), είπα να τους κάνω και σχέδια για να μην είναι τόσο πεζά και συνηθισμένα. Το αποτέλεσμα είναι το ακόλουθο:\nΦαίνεται ήδη πως κάποια έχουν αρχίσει να στεγνώνουν από τις άκρες που ασπρίζουν. Οι οδηγίες του συγκεκριμένου πηλού λένε πως στεγνώνει στον αέρα (όχι στο φούρνο δηλαδή!!!!) εντός ολίγων ημερών (να δούμε αν θα προλάβουμε μέχρι τα Χριστούγεννα…!)\nΚαι ένα κοντινό πλάνο….. Έχω μεγάλη περιέργεια να δω πως θα είναι όταν θα στεγνώσουν και ακόμη μεγαλύτερη να δω πως θα είναι μετά από το βάψιμο που θα τους κάνω….. Έχει να πέσει γκλίτερ!!!\nΕίναι πάντως ένας εύκολος και πάνω απ’ όλα δημιουργικός τρόπος να ανανεώσουμε το δέντρο μας, χωρίς πολλά έξοδα και τρεχάματα!!! Ιδίως εάν διαθέτετε παιδιά 😉 , θα ξετρελαθούν στην ιδέα ενός δέντρου με τη δική τους υπογραφή!!!\nΕπίσης, είμαι στην ευχάριστη θέση να σας ανακοινώσω πως τα στολίδια από ζυμάρι που είχαμε φτιάξει πέρσι, ζουν ακόμη και χαίρουν άκρας υγείας!\nΑυτά μέχρι στιγμής, αναμείνατε για την συναρπαστική συνέχεια!!!\n17 November, 2013 provatomekaskolπηλός, στολίδια, χριστούγεννα\nPrevious Previous post: Βήμα -βήμα: πως να φτιάξετε μια πολύ εντυπωσιακή χιονονιφάδα!\nNext Next post: Χριστουγεννιάτικα στολίδια από πηλό: μέρος 2


Αναρτήθηκε από DarkFlow στις 6:32 π.μ.\nΑνώνυμος 31 Μαΐου 2011 - 10:13 π.μ.\nΤίποτα !! Μόνο η ευγνομωσύνη που.."υπήρξε"\nΚόλλησε η ψυχή μου στο στιγμιαίο χρυσάφι της φωτογραφίας ,πόσες φορές έχω κρατηθεί από τέτοιες χαραμάδες...\nΗ σκέψη μου σαν τρυφερό χέρι ευελπιστεί.....\n(αδυνατώ να αφήσω κανονικά σχόλιο δεν ξέρω γιατί)\nDarkFlow 1 Ιουνίου 2011 - 1:25 π.μ.\nΗ ευγνωμοσύνη που "υπήρξε". Έχεις δίκιο. Πόσο παρήγορο είναι αυτό. Μαζί με τη σκέψη τη δική μου και αρκετών άλλων, άλλη μια, η δική σου, σαν τρυφερό χέρι, προσπαθεί να γλυκάνει αυτό το φως της χαραμάδας, που σιγά σιγά σβήνει. Σε ευχαριστώ...\nΛΥΧΝΟΣ ΚΑΙΟΜΕΝΟΣ 1 Ιουνίου 2011 - 4:30 π.μ.\nη χαραμάδα… ακόμα και αν το μόνο που προβάλλει είναι οι αναμνήσεις… αλλά και αυτές πολύτιμες… για φαντάσου το χρυσοπορτοκαλί να μην είχε ποτέ εμφανιστεί…\nfractal 22 Ιουνίου 2011 - 1:58 π.μ.\nΑπό μια άλλη "χαραμαδα" περασα και εγώ για να ερθω μεχρι εδώ.\nΔεν ξερω αν θα την ξαναβρω, δεν ξερω η αλλη στιγμή που θα με γλυστρίσει..\nΑπλά πέρασα, χωρίς να ξερω αν και ποτε θα ξαναπεράσω. Αφού δεν ξερω ούτε γιατί πέρασα..\nΚι όμως εκεί μακριά, στο τέλος της ''φυγής'', στα όρια του ορατού μας σύμπαντος, κάπου κοντά στην γειτονιά που ταξιδεύουν οι γαλαξίες σου, κάτι μου λέει οτι υπάρχουν νέοι κόσμοι και άστρα πιο λαμπερά απο ότι μπορεί κανείς να φανταστεί. Θάρρος και υπομονή. Θα ξεπεράσουμε τα μάτια μας.\n(Ax κι εδώ πρόβλημα με τα σχόλια. Δεν μπορώ να βρώ εξήγηση και λύση.)\nΉρθα να ακουμπήσω μια τρυφερή καλησπέρα απλώς και να πώ οτι μου έλειψε η όμορφη "φωνή "σου !\nξωτικό 6 Ιανουαρίου 2012 - 2:20 π.μ.\nMια διάθεση πειραχτηριού σήμερα των φώτων με έφερε εδώ να ευχηθώ για φώς !!


Συνελήφθη στην Τουρκία η ανιψιά του Γκιουλέν | Prime News\nΣυνελήφθη στην Τουρκία η ανιψιά του Γκιουλέν\nΑποπειράθηκε να περάσει στην Ελλάδα\nΤη σύλληψη της ανιψιάς του ιμάμη, Φετουλάχ Γκιουλέν, ανακοίνωσε το υπουργείο Εθνικής Άμυνας της Τουρκίας.\nΣύμφωνα με όσα ανέφερε ο επίσημος λογαριασμός του τουρκικού υπουργείου Άμυνας στο twitter, η ανιψιά του πρώην ιμάμη, ο οποίος πλέον ζει μόνιμα στις ΗΠΑ, συνελήφθη ενώ επιχειρούσε να περάσει στην Ελλάδα.\n«10 άτομα που προσπαθούσαν να περάσουν παράνομα στην Ελλάδα πιάστηκαν από τα συνοριακά μας στρατεύματα. Στην έρευνα διαπιστώθηκε ότι 5 από τους συλληφθέντες ήταν μέλη της τρομοκρατικής οργάνωσης FETO και ένας από αυτούς ήταν η Σουμεγιέ Γκιουλέν, ανιψιά του αρχηγού των τρομοκρατών Φετουλάχ Γκιουλέν», ανέφερε χαρακτηριστικά το tweet του υπουργείου Εθνικής Άμυνας της χώρας.\nΟ Μοχάμεντ Φετουλάχ Γκιουλέν είναι πρώην ιμάμης, συγγραφέας και πολιτικό πρόσωπο.\nΊδρυσε το κίνημα Γκιουλέν (γνωστό ως Χιζμέτ στα τουρκικά). Ο Γκιουλέν έχει αναμιχθεί ενεργά στον κοινωνικό διάλογο για το μέλλον της Τουρκίας και του Ισλάμ στο σύγχρονο κόσμο. Διδάσκει τη σχόλη χανάφι του Iσλάμ.\nΟ Γκιουλέν ήταν σύμμαχος του Τούρκου προέδρου Ρετζέπ Ταγίπ Ερντογάν μέχρι το 2013, Στη συνέχεια, ο Ερντογάν κατηγόρησε τον Γκιουλέν ότι κρύβεται πίσω από τις έρευνες για τη διαφθορά.\nΗ τουρκική κυβέρνηση τον έχει χαρακτηρίσει ως τον πλέον καταζητούμενο τρομοκράτη και τον κατηγορεί ότι ηγείται της λεγόμενης γκιουλενικής τρομοκρατικής οργάνωσης, προσδιορισμός με τον οποίο περιγράφεται το κίνημα του. Έχει εκδοθεί ένταλμα σύλληψης από τουρκικό δικαστήριο.\nΟ ίδιος έχει αυτοεξοριστεί στις Ηνωμένες Πολιτείες, όπου πλέον κατοικεί στο Σέιλορσμπουργκ στην Πενσυλβάνια. Η Τουρκία ζητά επίμονα την έκδοσή του από τις Ηνωμένες Πολιτείες.\nΑνοικτό το ενδεχόμενο για τρεις εκλογικές διαδικασίες!


ΚΑΒΑΛΕΤΟ αχρησομοποιητο το μεγαλυτερο της αγορας 200 Χ 51 εκ., τιμή 65€\nΑΚΡΥΛΙΚΕΣ μπογιές σε σωληνάρια 118 γρ τμχ . Όλα τα χρώματα που βλέπετε στη φώτο, αχρησιμοποίητες, τιμή 20€\nΚΑΒΑΛΕΤΟ για το μεράκι σας καινούργιο, τιμή 40€, 08:00-22:00\nΚΑΒΑΛΕΤΟ Ζογραφου για Μερακλήδες, τιμή 50€, 08:00-22:00\n2 ΚΑΒΑΛΕΤΑ Ή ΚΑΒΑΛΕΤΟ\nΈΝΑ καβαλέτο υπαίθρου και ένα επιτραπέζιο καβαλέτο. Ξύλινα και τα δύο. Το καθένα 15 €. Και τα δύο μαζί 25 €., τιμή 15€\nΚΑΒΑΛΕΤΟ από ξύλο, καινούργιο, 55 εκ x 180 εκ. ύψος, μοντέλο Conda, τιμή 30€\nΧΡΩΜΑΤΑ λαδιού ζωγραφικής, τελάρα, καβαλέτο, πινέλα και διάφορα άλλα υλικά, λόγω ασθενείας, πωλούνται


Αυτό το καλοκαίρι πάμε Ισπανία! - SAKKASTOURS\nΑυτό το καλοκαίρι πάμε Ισπανία!\nHome/ Αυτό το καλοκαίρι πάμε Ισπανία!\nΦέτος σας ταξιδεύουμε στην καλοκαιρινή Ισπανία με τα μοναδικά ταξιδιωτικά πακέτα που σας εξασφαλίσαμε!\nΗ Ισπανία είναι μια χώρα που θα σας καταπλήξει.\nΓεωγραφικά, οι μικρές και μεγάλες πόλεις της εναλλάσσονται με απέραντες εκτάσεις φυσικής ομορφιάς. Αρχιτεκτονικά, θα βρείτε κατάλοιπα από το Μεσαίωνα και τους Άραβες καθώς και έργα τέχνης που κάνουν τις πόλεις της ζωντανά μουσεία. Αλλά και τα ίδια τα μουσεία της περιέχουν έργα των πιο σημαντικών καλλιτεχνών κάθε χρονικής περιόδου. Και φυσικά, διαθέτει απέραντες παραλίες και ανθρώπους με παρόμοιο ταμπεραμέντο με μας. Κι αυτή η γλώσσα!\nΕπωφεληθείτε από τα καλοκαιρινά πακέτα για την Ισπανία και πάρτε μας τηλέφωνο προκειμένου να κανονίσουμε την επόμενη ταξιδιωτική εμπειρία σας!


Kύριε υπουργέ, αγνοήστε τους πολιτευτές. Κόψτε Τμήματα και τμηματάκια στα ΑΕΙ - Acrobase\nKύριε υπουργέ, αγνοήστε τους πολιτευτές. Κόψτε Τμήματα και τμηματάκια στα ΑΕΙ\nΓράφει: Μαρία Παπουτσάκη από το aixmi.gr\nΟ Επιμηθέας μπορεί να είναι μυθικός ήρωας, αλλά τα χαρακτηριστικά του είναι τόσο ρεαλιστικά διαδεδομένα στη χώρα μας. Οι περισσότεροι από εμάς, είμαστε συνήθως Επιμηθείς και λιγότερο Προμηθείς στη ζωή μας. Τις πιο πολλές φορές, δηλαδή, κλαίμε πάνω από το χυμένο γάλα και τις πολύ περισσότερες χύνουμε απερίσκεπτα και χωρίς δεύτερη σκέψη και το γάλα και το νερό και το λάδι κι όλα τα αγαθά μαζί.\nΠάντοτε χτυπάμε , εκ των υστέρων, το κεφάλι μας. Για παράδειγμα λέμε τώρα: Αν κάναμε πριν από χρόνια παρεμβάσεις στο ασφαλιστικό, δεν θα τρέχαμε σήμερα. Αν είχαμε διαπραγματευθεί το μνημόνιο, δεν θα πεινάγαμε τώρα. Αν είχαμε «συμμαζευθεί» εγκαίρως δεν θα πληρώναμε τώρα τα μαλλιά της κεφαλής μας , και πάει λέγοντας. Στερνή μου γνώση…\nΓιατί τα λέω όλα αυτά ; Αφορμή είναι αυτό το έρημο σχέδιο « Αθηνά», για την αναδιάρθρωση της Τριτοβάθμιας Εκπαίδευσης.\nΠριν από κάμποσα χρόνια, τότε που είχαμε ακόμη την άφρονα άνεση και την πολυτέλεια του ξοδέματος, δημιουργούσαμε και λειτουργούσαμε «Ανώτατα Εκπαιδευτικά Ιδρύματα». Τρόπος του λέγειν, βέβαια, γιατί όλα αυτά τα απίστευτα που ιδρύθηκαν σε κάθε χωριό ή κεφαλοχώρι, μόνο Πανεπιστήμια δεν είναι.\nΓιατί απλούστατα, για να είναι Πανεπιστήμια θα πρέπει να θεραπεύουν όλες τις Επιστήμες. Αντίθετα, εμείς ιδρύαμε ένα-δυό «τμηματάκια» , αδιαφορώντας για τα γνωστικά αντικείμενα, χωρίς προοπτική, χωρίς στόχους, ακόμη και χωρίς προσωπικό, ενίοτε και χωρίς φοιτητές, τα ονομάζαμε Πανεπιστήμια και προχωρούσαμε. Προχωρούσε, δηλαδή, ο εκάστοτε υπουργός, βουλευτής, πολιτευτής, που καμάρωνε γιατί έκανε, λέει, «έργο» στην εκλογική του περιφέρεια. Περίμεναν οι τοπικοί επιχειρηματίες την «πελατεία» , κι ήταν όλοι ευχαριστημένοι.\nΚάθε χρόνο όμως , βάζαμε όλοι το χέρι στην τσέπη. Χρηματοδοτούσαμε απλόχερα και καμαρώναμε ως «έθνος μορφωμένων και με τη βούλα».\nΧρόνια πριν, κάτι αρχίσαμε να ψιλοκαταλαβαίνουμε. Κάτι άρχισαν να ψελλίζουν οι υπουργοί Παιδείας : «Βρέ παιδιά, που πάμε, σαν πολλά «πανεπιστήμια» δεν έχουμε; Να τα περικόψουμε, έτσι κι αλλιώς , τα περισσότερα Τμήματα δεν τα θέλουν οι νέοι, ενώ ελάχιστοι παρακολουθούν μαθήματα κι ακόμη λιγότεροι αποφοιτούν…. ». Τα έλεγαν, δεν λέω, αλλά την επομένη πήγαινε ο κάθε ένας στην εκλογική του περιφέρεια κι έκοβε την «κορδέλα» ενός καινούργιου τμήματος. Τα ίδια Παντελάκη μου δηλαδή…\nΤώρα όμως, ο κόμπος έφτασε στο χτένι, αφού η ανεργία των νέων ξεπέρασε το κόκκινο και η πενία ταυτίστηκε σ΄ ολόκληρο τον πλανήτη, με το δικό μας όνομα, αποφασίσαμε επιτέλους να νοικοκυρέψουμε την ανώτατη παιδεία.\nΌμως, ένα τέτοιας εμβέλειας σχέδιο χρειάζεται χειρουργικές επεμβάσεις. Ο τετραγωνισμός του κύκλου. Όχι μόνο για να μην υπάρξουν οι δυσαρεστημένοι (αυτοί πάντα θα υπάρχουν), αλλά για να πετύχουμε το εφικτό, σ΄αυτά τα χάλια που βρισκόμαστε από κάθε πλευράς, οικονομικής αναπτυξιακής, εκπαιδευτικής κλπ.\nΜε αυτή τη «λογική» , «κόπηκαν» 94, Τμήματα, (και τμηματάκια, Σχολές και Πανεπιστημιάκια. Μόνο. Γιατί κανονικά 194 θα έπρεπε να κλείσουν. Αλλά μετά από σοβαρή μελέτη και προπάντων με αντοχή στις πιέσεις.\nΤο υπουργείο Παιδείας δεν αποτόλμησε τη βαθιά τομή. Προτίμησε να προχωρήσει δειλά. Τόλμησε το ελάχιστο, ακριβώς γιατί φοβήθηκε τις αντιδράσεις, που άρχισαν ευθύς μετά την ανακοίνωση του σχεδίου. Βουλευτές, πολιτευτές, υπουργοί, φοιτητές, σπουδαστές κι άλλοι πολλοί. Έπεσαν να φάνε τον υπουργό Κωνσταντίνο Αρβανιτόπουλο, επί δικαίω και αδίκω.\nΌχι ότι δεν έγιναν λάθη και αστοχίες, όχι ότι δεν έγιναν προχειρότητες , όχι ότι δεν πρέπει να διορθωθούν πολλά. Αλλά όχι να τα πάρει όλα η μπάλα… γιατί αυτό πάει να γίνει, αφού συνεχίζονται οι πιέσεις και οι παρεμβάσεις – και θα συνεχίζονται τις επόμενες ημέρες – ώσπου να ολοκληρωθεί ο διάλογος. Και φοβούμαι πώς οι περισσότερες «διορθώσεις» γίνονται τώρα , όχι με επιστημονικά και ακαδημαϊκά κριτήρια, αλλά με τα συνηθισμένα «ελληνικά» : Ποια περιοχή έχει ισχυρότερους πολιτικούς και δυνατότερη φωνή, ποιοι μπορούν να πιέσουν περισσότερο, κλπ.\nΟ μεγάλος κίνδυνος, δηλαδή, είναι να ενδώσει το υπουργείο στις πιέσεις και να βγάλει το τελικό σχέδιο που θα είναι χειρότερο απ΄την προηγούμενη κατάσταση, κάτι που συμβαίνει τόσο συχνά στη χώρα μας.\nΣχόλιο : Μαζί σου Παπουτσάκη και μαζί με τον Υπουργό.\nΠροχωρήστε την ριμάδα την μεταρρύθμιση ακόμα και αν έχει αδικίες.


SADENTREPESE-ΣΑΔΕΝΤΡΕΠΕΣΑΙ !!!: ΛΙΜΑΝΙ ΚΑΙ Λ.Τ.ΧΑΝΙΩΝ\nΚάνοντας μια βόλτα στο διαδίκτυο και ρίχνοντας μια γρήγορη ματιά σε όλα τα σχετικά άρθρα για το λιμάνι Καβονησίου, (ελάτε που δε το ξέρετε έτσι !!!) αντιλήφθηκα τι πάει να πει μεγίστη κοροϊδία. Σας παραθέτω μερικά «μαργαριτάρια» με χρονολογική σειρά. Το Λιμάνι Κισάμου ( αν το προτιμάτε έτσι) αποτελεί την Δυτική Πύλη εισόδου της Κρήτης και έχει εκφρασθεί η σκέψη να συνδεθεί με λιμάνια της Δυτικής Μεσογείου και της Αδριατικής το ταχύτερο δυνατό (1995). Η χωροταξική μελέτη που έχει ανατεθεί στο λιμενικό ταμείο προχωράει κανονικότατα (2002). Σχεδιάζεται να γίνει πόλος έλξης των τουριστών και δεύτερη πύλη εισόδου για το νομό (2004). Η μελέτη Ρογκάν μας κάνει να αισθανόμαστε πολύ υπερήφανοι, και μια νότα αισιοδοξίας μας διαπερνά μιας και οι μαρίνες, οι κυματοθραύστες, οι αποθήκες, οι χώροι αναψυχής, φαίνονται τόσο ωραία ……στο χαρτί (2006). Αυτά τα ωραία μπορείς να βρεις για το θαλασσοδαρμένο Καβονήσι μας. Η αλήθεια βέβαια είναι διαφορετική, πολύ διαφορετική και συνάμα πολύ πικρή.\nΑλλά ας τα πάρουμε από την αρχή, για να καταλάβει και η θείτσα μου που με ρωτάει συνεχώς τι γίνεται με το λιμάνι μας. Κατ αρχάς το λιμάνι μας ανήκει στο Λιμενικό Ταμείο, που έχει στην αρμοδιότητα του την χρήση και εκμετάλλευση όλων των λιμένων και λιμενίσκων του Νομού, εκτός από αυτά που ανήκουν στο δήμο Χανίων. Σκοπός του ΛΤΝΧ είναι η οργάνωση και η λειτουργία του λιμανιού με κατά το δυνατόν σύγχρονες υποδομές ώστε να ανταποκρίνονται στις απαιτήσεις για την εξυπηρέτηση επιβατών πλοίων και φορτίων. Επειδή το Λιμενικό Ταμείο δεν έχει άλλους οικονομικούς πόρους, έχει νομοθετικά καθοριστεί η καταβολή τελών από όσους χρησιμοποιούν τις λιμενικές ζώνες. Τα τέλη αυτά, είναι ανταποδοτικά, και χρησιμοποιούνται για τη βελτίωση του λιμανιού. Έτσι πρέπει να εισπράττει :\nΑ. Τέλη εισιτηρίων (από επιβάτες και οχήματα).\nΒ. Τέλη προσόρμισις και παραβολής πλοίων\nΓ. Τέλη διακίνησης εμπορευμάτων\nΔ. Τέλη χρήσης ηλεκτρομηχανολογικού εξοπλισμού\nΕ. Τέλη χρήσης χερσαίων και θαλασσίων λιμενικών ζωνών.\n1. Διερευνά τα αιτήματα των τοπικών κοινωνιών, ως προς τις κατά τόπους λιμενικές ανάγκες.\n2. Εκπονεί συστηματικές και επιστημονικά τεκμηριωμένες μελέτες για τη συντήρηση και ανάπτυξη των λιμενικών υποδομών.\n3. Παρακολουθεί και επιβλέπει τα πραγματοποιούμενα έργα.\n4. Φροντίζει για τη σωστή λειτουργία του ηλεκτρομηχανολογικού εξοπλισμού.\nΑυτά λοιπόν θεία μου πρέπει να κάνει το ΛΤΝΧ, τώρα αν τα κάνει δεν μένει παρά να ρωτήσουμε κάποιον από την 9μελής επιτροπή του, που τακτικά επισκέπτεται το λιμάνι μας και βλέπει την κατάσταση του (χα-χα-χα). Αλλά κοίτα να δεις το ξέχασα !!! Κανείς μα κανείς Καστελλιανός δεν είναι πια στην επιτροπή, άρα γιατί να έλθουν.\nΕπειδή στα λιμάνια της Κρήτης υπάρχουν όλα τα μοντέλα διαχείρισης λιμένων που επιτρέπει η ελληνική νομοθεσία: Ιδιωτική μαρίνα, λιμενικά ταμεία, δημοτικά λιμενικά ταμεία, δια-δημοτικά λιμενικά ταμεία και Οργανισμός Λιμένας Α. Ε, καλό είναι επιτέλους να ζητήσουμε και μεις όπως καλώς έκανε ο δήμος Χανίων, να περιέλθει η αρμοδιότητα της διαχείρισης του λιμανιού μας στον δήμο μας. Για να μην σε κουράζω άλλο θείτσα μου μάθε ότι ο γενικός προγραμματισμός του λιμανιού μας με τελειωμένες όλες τις μορφές ανάπτυξης των λιμενικών και χερσαίων εγκαταστάσεων, γενικώς η λειτουργία όλης της λιμενικής ζώνης έχει ημερομηνία λήξεως το 2035, καλό κουράγιο λοιπόν.\nΤο ένα πράγμα φέρνει τ΄άλλο, δυστυχώς η αλήθεια είναι ότι ο μόνος δήμαρχος που πέρασε από το Κάστέλλι και ενδιαφέρθηκε για το λιμάνι μας ήταν ο Αντώνης ο Σχετάκης, όλοι οι άλλοι το ξέρουν για το ουζάκι τους. Βαρύ αλλά αληθινό!!\nΕτικέτες κισαμος, λιμανι, λτνχ


Μην κρίνεις 1 δέντρο ή 1 άνθρωπο από μια περίοδο της ζωής του. | Anonymoi.gr\nΜην κρίνεις 1 δέντρο ή 1 άνθρωπο από μια περίοδο της ζωής του.\nΠολλές φορές, αν όχι πάντα, κρίνουμε έναν άνθρωπο, παρατηρώντας τον σε μια περίοδο της ζωής του. Κι αυτό αποτελεί πάντα ένα πολύ μεγάλο λάθος. Έχουμε δει ανθρώπους που όταν ζούσαν μια εύκολη ζωή ήταν καλοί, συμπονετικοί, γενναιόδωροι.\nΌταν όμως τα πράγματα δυσκόλεψαν γι αυτούς, τότε έγιναν άκαρδοι, επιθετικοί και ανελέητοι με τους άλλους. Το ίδιο ισχύει όμως και αντίστροφα. Σπουδαίες προσωπικότητες αναδύθηκαν όταν αντιμετώπισαν μεγάλες δυσκολίες στη ζωή τους.\nΟ άνθρωπος είναι ένα πολύπλευρο ον και μέσα του συγκατοικεί το σκοτάδι με το φως. Ο Άνθρωπος είναι Όλα. Γι αυτό, η συμβουλή «Μην κρίνεις» παραμένει η καλύτερη συμβουλή. Ο Wayne Dyer εξάλλου είχε πει » Όταν κρίνεις τους άλλους, δεν τους χαρακτηρίζεις, χαρακτηρίζεις τον εαυτό σου»


ΣOK για Μπαρτσελόνα…(video) – LEMESOS IN SPORTS\nΣOK για Μπαρτσελόνα…(video)\nΓκέλα για την Μπαρτσελόνα, η οποία έμεινε στο 2-2 με τη Θέλτα, με τον Ιάγκο Άσπας να ισοφαρίζει στο 88’ με απευθείας εκτέλεση φάουλ.\nΟι Καταλανοί είχαν τεράστια ευκαιρία στο 26’ με τον Φάτι, ενώ οι γηπεδούχοι απάντησαν στο 43’, με τον Άσπας να καθυστερεί και να μην πασάρει στον αμαρκάριστο Σμολόφ.\nΗ ισοφάριση έφερε ένα 20λεπτο αφόρητης πίεσης με πολύ καλό ποδόσφαιρο από τους μπλαουγκράνα, που έφερε το 1-2, από δεύτερη ασίστ του Μέσι (έφτασε τις 17, ο δεύτερος στο πρωτάθλημα έχει 9) με τον Λουίς Σουάρες να γυρίζει και με κίνηση πίβοτ να κάνει το 1-2 (67’).\nΗ Μπαρτσελόνα, αντί να ελέγξει το ματς, άρχισε να χάνει μέτρα και τελικά το πλήρωσε. Ο Τερ Στέγκεν έβγαλε με υπέροχο τρόπο το συρτό σουτ του Νολίτο (79’), όμως ο Ιάγκο Άσπας με μία απίθανη εκτέλεση φάουλ, πέρασε την μπάλα από την μύτη της βελόνας (87’), σκόραρε για 5η συνεχόμενη χρονιά στο Βίγκο απέναντι στην Μπαρτσελόνα κι έκανε το 2-2.\nΑν, μάλιστα, ο Νολίτο δεν έχανε το άχαστο στο τέταρτο λεπτό των καθυστερήσεων, η Μπαρτσελόνα θα έφευγε με τα χέρια αδειανά από το Μπαλαΐδος, σε ένα απίθανο παιχνίδι γεμάτο ανατροπές και ένταση.\nΣτην Καρμιώτισσα ο Καψός!\nΛίβερπουλ – Κλοπ: “Θα πήγαιναν στον Σάντσο τα Κόκκινα”


Ψαχνω Fender Stratocaster για death metal. - Σελίδα 6 - Κιθάρες και Ενισχυτές - Noiz | Forum και Αγγελίες για Μουσικούς\nπαρε μια αμερικαν ντελουξ βαλε EMG πανω ενα στηριξε στο headstock σκυλακι που κουνιετε το κεφαλι (ξερεις αυτα για το μπαρ πριζ του αυτοκινητου)\nβαλε σαγιοναρα μιτσουκο και ενδυμασια ζωρζ πιλαλιμ και εισαι ετοιμος\nΆρα είναι θέμα αισθητικό; Δλδ αν βάλεις EMG σε στρατ είσαι γύφτος (ενώ π.χ. αν πάρεις καθαρά metal κιθάρα με αίματα και αιχμηρές γωνίες - και EMG φυσικά - είσαι κιοριλέ;)\nΠραγματικά με ενδιαφέρει το θέμα. Επίσης, ισχύει μόνο για EMG; Άν βάλεις passive καφρομαγνήτες; Πάλι γύφτος είσαι;\nεεεε !!! πως να το κανουμε... οι γωνιες και οι νυχτεριδες κανουν ηχο... οσο πιο χαλια σχημα εχει τοσο πιο καλο ηχο...\nδηλαδη με αλλα λογια μονο αυτη ειναι κιθαρα για μεταλ...\nπάντως πήγαινε να παίξεις την στρατοκάστερ που πρόκειται να πάρεις, γιατί δεν είναι μόνο οι μαγνήτες η μονη διαφορά με τις μεταλλοκιθάρες.\nάλλη αίσθηση στα ψηλά τάστα\nύπαρξη μεσαίου μαγνήτη που (προσωπικά) με ενοχλεί πολύ στο ξύσιμο εκτός αν τον κατεβάσω τέρμα κάτω\nεντάξει, με υψηλής εξόδου μαγνήτη θα βγει η παραμόρφωση, αλλά δεν είναι μόνο αυτό.\nΧωρίς όμως να σημαίνει ότι αυτές οι διαφορές θα επηρεάσουν τον ήχο. Είναι περισσότερο θέμα αίσθησης. Ή να το θέσω λίγο διαφορετικά. Η όποια μικρή ηχητική διαφορά, που στην τελική μπορεί να είναι και επιθυμητή, μπορεί να αντισταθμιστεί με λίγο eqing.\nναι δεν έγινα ΕΝΤΕΛΩΣ ξεκάθαρος.\nΠροφανώς και δεν μιλάω για ...ήχο όταν έχουμε να κάνουμε με ηλεκτρική κιθάρα και τα συγκροτήματα που αναφέρθηκαν...\nΤι alder τι καλά ξύλα.. Ούτε καν οι μαγνήτες δεν είναι ΠΡΟΥΠΟΘΕΣΗ για να βγει τέτοιος ήχος. Έναν καλό ενισχυτή χρειάζεσαι, που έχεις ;D.\nΟπότε, είναι ζήτημα εμφανισης και ευκολίας στο παίξιμο. Το πόσο συντελεστή θα δώσεις στο καθένα είναι δικό σου ζήτημα.\nΕγώ σε 'πιασα, για να μην το παρεξηγήσουν άλλοι το διευκρίνισα.\nΨαχνω Fender Stratocaster για death metal\nΕκείνη την ρώτησες αν θέλει να την βρεις...? 8)\nΠέρα απ΄την πλάκα,έτοιμη Fender για το είδος που παίζεις δεν νομίζω να βρεις.Μπορείς να επιλέξεις οποιαδήποτε Strat -αναλόγως με το budget σου-και απλά...να της αλλάξεις τα φώτα!\nΤο μόνο που θα σου πρότεινα, είναι να βρεις μία που το pickup cavity της να είναι κενό(σαν ένα παραλληλόγραμμο) ,ώστε να αποφύγεις τα..."σκαψίματα".Έτσι μπορείς να βάλεις και 3 διπλούς!\nΠάρε μια CP, βάλε έναν μονό με μεγαλύτερη έξοδο (όχι απαραίτητα διπλό), κάνε ένα καλό shielding και τα υπόλοιπα επένδυσέ τα σε έναν ενισχυτή που θα μπορεί να ανταπεξέλθει στο είδος (κοινώς να'χει τα επίπεδα gain που θες).\nΑφού είπε το παληκάρι, χτύπησε τον ENGL Savage.\nTo καλό shielding παρεπιπτόντως σε κιθάρες με passive μαγνήτες είναι πολύ σημαντικό ειδικά σε high gain χρήση.


Τα παιχνίδια της γειτονιάς μας όταν ημασταν παιδιά - e-mama.gr\nΤα παιχνίδια της γειτονιάς μας\nBy Liza 7 Απριλίου 2014\nΞέρετε πόσες φορές αναπολώ τις μέρες που παίζαμε όλα τα παιδιά της γειτονιάς μαζί;\nΘυμάμαι πόσο ζωντανή ήταν η γειτονιά μας!\nΉμασταν περίπου 40 παιδιά (συμμορία ολόκληρη!), που ειδικά τα καλοκαίρια δεν μαζευόμασταν με τίιιιποτα στα σπίτια μας!\nΞεκινούσαμε από το απογευματάκι και τελειώναμε κατά τις 11 το βράδυ, όταν μας έβαζαν τις φωνές οι μεγάλοι γιατί τους είχαμε ζαλίσει με τις φωνές μας, ή έπρεπε πια να πάμε σπίτια μας να κοιμηθούμε. Μας φώναζε η μαμά μας από το μπαλκόνι και μας έλεγε την κλασική ατάκα «Άντε, αύριο πάλι». Δεν υπήρχε καλύτερη «παιδική χαρά» από αυτή!\nΠαίζαμε με τις ώρες όλα τα παιχνίδια! Ξεκινούσαμε συνήθως με τα μήλα και καταλήγαμε στο κρυφτό. Είπα να θυμηθούμε λίγο τα παλιά και να καταγράψουμε τα παιχνίδια που παίζαμε τότε, στο κάτω κάτω, τα παιχνίδια της γειτονιάς είναι μια ξεχασμένη «τέχνη», αλλά δεν πρέπει να την αφήσουμε να σβήσει τελείως. Γράφω όσα θυμάμαι με τον τρόπο που τα παίζαμε εμείς (σίγουρα θα υπάρχουν παραλλαγές) και θα ήθελα να συμπληρώσετε και όσα θυμάστε εσείς.\nΑυτά ήταν λοιπόν τα παιχνίδια της γειτονιάς μας\nΤο αγαπημένο μας φρούτο σε παιχνίδι! Και ομαδικό και ατομικό. Στεκόταν δύο άτομα απέναντι το ένα με το άλλο και προσπαθούσαν να χτυπήσουν με την μπάλα, τους υπόλοιπους που ήταν μέσα. Αν σε χτυπούσε η μπάλα «καιγόσουν» και έβγαινες έξω. (Αυτό το κλασικό χαιρέκακο «Κάηκεεεεες» αντηχεί ακόμα στα αυτιά μου, χαχαχα). Αυτός που δεν καιγόταν και έμενε τελευταίος, έπαιζε στον τελικό. Για να κερδίσεις, έπρεπε να βγεις σώος από 12 μπαλιές που σου έριχναν με φόρα για να σε κάψουν. Οι πιο γρήγοροι και ευέλικτοι στις κινήσεις τους, ήταν νικητές.\n5, 10, 15, 20, 25… 100 φτου και βγαίνω, πάντα όμως τραγουδιστά! Ένας τα «φυλούσε» με γυρισμένη τη πλάτη στον τοίχο και οι υπόλοιποι κρυβόταν. Μόλις τελείωνε το μέτρημα έπρεπε να τους βρει. Αν έβρισκε κάποιον πήγαινε πίσω στον τοίχο και έλεγε «φτου φτου ένας Γιώργος!». Τότε ο Γιώργος έπρεπε να τα φυλάει. Αν όμως κάποιος έβρισκε ανοχύρωτο τον τοίχο και πήγαινε και έλεγε «φτου ξελευθερία για όλους» τότε ήταν ήττα για αυτόν που τα φυλούσε και έπρεπε να τα ξαναφυλάει και στον επόμενο γύρο. Τώρα που το σκέφτομαι ήταν πολύ δύσκολο παιχνίδι δεδομένου ότι ήμασταν τόσα πολλά παιδιά!\nΌλοι μαζί κάναμε έναν κύκλο. Ένας βρισκόταν στο κέντρο του κύκλου κρατώντας μια μπάλα. Πετούσε την μπάλα ψηλά στον αέρα φωνάζοντας το όνομα κάποιου. Αυτός που άκουγε το όνομά του έπρεπε να πιάσει την μπάλα πριν αυτή να πέσει κάτω, ενώ οι άλλοι έτρεχαν να σωθούν. Αν την έπιανε, φώναζε άλλο όνομα. Αν δεν τα κατάφερνε, μόλις έπιανε την μπάλα φώναζε: «1, 2, 3, στοπ». Οι υπόλοιποι μόλις άκουγαν το «στοπ» έπρεπε να μείνουν ακίνητοι. Τότε ο παίκτης με την μπάλα (αφού έκανε 3 βήματα) προσπαθούσε να σημαδέψει όποιον ήταν πιο κοντά του και να τον κάψει ή να του δώσει μια ψείρα. Αν δεν τα κατάφερνε έπαιρνε ο ίδιος την ψείρα. Όποιος μάζευε 3 ψείρες έφευγε από το παιχνίδι, ενώ κέρδιζε όποιος είχε τις λιγότερες.\nΓι αυτό το παιχνίδι χρειαζόμασταν πλακάκια πεζοδρομίου, μια κιμωλία ή ένα κομμάτι τούβλου για να ζωγραφίσουμε τα νούμερα (από το 1 μέχρι το 8) και μια πετρούλα. Πετούσες την πετρούλα στο πλακάκι με το νούμερο ξεκινώντας από το 1. Η πέτρα έπρεπε να μην βγει έξω από το πλακάκι, αν έβγαινε έχανες τη σειρά σου. Κουτσαίνοντας έκανες τη διαδρομή και γυρνώντας έπαιρνες την πέτρα (πάντα στο ένα πόδι). Αν πατούσες έξω από το πλακάκι πήγαινε στράφι όλη σου η προσπάθεια, έχανες τη σειρά σου και φτου και από την αρχή!\nΚάτι σαν μπόουλινγκ. 🙂 Μια μπάλα, 7 κεραμίδια που χτίζονται το ένα πάνω στο άλλο και δύο ομάδες. Η μία είχε τη μπάλα και προσπαθούσε να γκρεμίσει εντελώς το κεραμιδοτζαμί και η άλλη περίμενε να το γκρεμίσει για να τους κυνηγήσει με την μπάλα. Όποιον χτυπούσε η μπάλα «καιγόταν» και έβγαινε έξω. Οι υπόλοιποι προσπαθούσαν να ξαναχτίσουν το τζαμί με κίνδυνο τη «ζωή» τους, αφού αν σε αντιλαμβανόταν ο «έχων» την μπάλα θα σε χτυπούσε με αυτή και θα καιγόσουν. Αν κατάφερνες όμως να ξαναχτίσεις το τζαμί η ομάδα σου νικούσε! Πολλή αδρεναλίνη αυτό το παιχνίδι! Αγαπημένο από τη λίστα με τα παιχνίδια της γειτονιάς μας!\nΈνα δύο τρία κόκκινο φως!\nΈνας έκανε τη «μάνα» με το πρόσωπο στον τοίχο, ενώ τα υπόλοιπα παιδιά βρισκόταν αρκετά πίσω του, πίσω από μια γραμμή που είχε χαραχτεί πιο πριν, δηλαδή την αφετηρία. Λέει ή «μάνα»: «Ένα – δύο – τρία κόκκινοοοο φως» και τα παιδιά έπαιρναν διάφορες (αστείες ως επί το πλείστο) στάσεις. Τότε η «μάνα» γυρνούσε απότομα προς το μέρος των παιδιών για να εντοπίσει αυτόν που κουνιόταν. Αν τον έβλεπε τότε εκείνος καιγόταν και έβγαινε έξω. Το παιχνίδι επαναλαμβανόταν μέχρι τη στιγμή που κάποιο παιδί θα πλησίαζε τη «μάνα» πολύ κοντά και θα τη χτυπούσε στον ώμο. Τότε όλα τα παιδιά άρχιζαν να τρέχουν, για να περάσουν τη γραμμή της αφετηρίας. Αν κάποιο παιδί πιανόταν από τη «μάνα», πριν περάσει τη γραμμή, τότε τα «φυλούσε». Αλλιώς, τα φυλούσε πάλι το ίδιο παιδί.\n«Αγαλαματάκια αγαλματάκια με τα κόκκινα σκουφάκια, τι είναι; Μέρα ή νύχτα;» Νομίζω ότι τα αγαλματάκια και το κόκκινο φως έμοιαζαν πολύ! Με θυμάμαι να το παίζω και ήταν από τα αγαπημένα μου, αλλά νομίζω ότι ο τρόπος που το παίζαμε ήταν τουρλού τουρλού με το κόκκινο φως. Θυμάμαι ότι όταν έλεγε η μάνα «… τι είναι μέρα ή νύχτα;» οι υπόλοιποι απαντούσαμε «μέρα» ή «νύχτα», αναλόγως πότε ήμασταν έτοιμοι. Παίρναμε πόζες για να μοιάζουμε με αγάλματα και όταν η μάνα γυρνούσε και έβλεπε κάποιον να κινείται έβγαινε έξω. Αλλά μετά; Η συνέχεια ήταν όπως στο κόκκινο φως; Όποιος θυμάται ας μας πει να το συμπληρώσουμε!\nΚαθαρά κοριτσίστικο παιχνίδι, αλλά συχνά τρύπωναν και αγόρια στην ομάδα μας. Δύο κορίτσια έβαζαν το λαστιχάκι στα πόδια τους ξεκινώντας από τον αστράγαλο και προχωρώντας μπορεί να έφτανε μέχρι και το λαιμό! Το κορίτσι που έπαιζε έπρεπε να κάνει 4 κινήσεις πηδώντας, χωρίς να πατήσει το λαστιχάκι. Αν τα κατάφερνε το λαστιχάκι ανέβαινε μια θέση πιο πάνω (η σειρά ήταν: αστράγαλος, γόνατα, γοφοί, μέση, μασχάλες, λαιμός) Αν το πατούσε έπαιρνε τη θέση ενός από τα δύο κορίτσια που «φορούσαν» το λαστιχάκι (πω πω, ήταν τόσο βαρετό όταν ήσουν σε αυτή τη θέση!). Πολλές φορές όταν ήμασταν σπίτι με την αδερφή μου και δεν είχαμε τρίτο άτομο, βάζαμε το λαστιχάκι σε μια καρέκλα. 🙂\nΤο θυμάστε αυτό; Στην προσπάθειά μου να θυμηθώ μου ήρθε σαν αναλαμπή! Το είχα ξεχάσει τελείως! Ένα παιδί έπαιρνε το ρόλο της μάγισσας και οι υπόλοιποι ήταν γύρω της. Τότε έλεγε πχ. «Το χρώμα της μάγισσας είναιιιιι… μπλε» (ή οποιοδήποτε χρώμα του ερχόταν στο μυαλό) και όλοι έτρεχαν να πιάσουν κάτι μπλε. Όποιος ακουμπούσε το χρώμα της μάγισσας ήταν προστατευμένο. Αν δεν προλάβαινε να το ακουμπήσει και η μάγισσα έπιανε το παιδί, γινόταν αυτό μάγισσα. Ο αγώνας για νίκη ήταν ανελέητος, μέχρι και παπούτσια βγάζαμε σε χρόνο dt για να πιάσουμε το βεραμάν της κάλτσας!\nΣι μαριό, μαριό, σι ντο ρε μι\nλέο, λέο, τιπ τιπ τιπ\nλέο, λέο τιπ τιπ τιπ\nΚάναμε ένα κύκλο και ενώναμε τα χέρια με τις παλάμες να κοιτούν προς τα πάνω. Τραγουδούσαμε το τραγουδάκι και χτυπούσαμε με το δεξί μας χέρι τη παλάμη του διπλανού μας με τη σειρά. Όταν φτάναμε στο one, two, three, και ήσουν προτελευταίος έπρεπε να χτυπήσεις πολύ γρήγορα τη παλάμη του τελευταίου πριν προλάβει να το τραβήξει. Αν προλάβαινε περνούσαμε σε «ξαφνικό θάνατο».\nΈβαζε την παλάμη του στο χέρι σου και είχες τρεις ευκαιρίες να τον χτυπήσεις. Αν κατάφερνες και τον χτυπούσες πριν προλάβει να το τραβήξει «καιγόταν» και έβγαινε από το παιχνίδι. Αν δεν τα κατάφερνες έβγαινες εσύ. Στο τέλος έμεναν δύο και επαναλάμβαναν τη διαδικασία έτσι ώστε να μείνει ένας νικητής. Φανταστείτε ότι αυτό το παιχνίδι το παίζαμε 20-30 παιδιά κάθε φορά! Πανζουρλισμός!\nΓκαζάκια ή αλλιώς μπίλιες\nΔεν περιγράφω, σας παραθέτω μόνο τη φωτογραφία που βρήκα και με γύρισε αιώνες πίσω. Έτσι μου έρχεται να πάρω 100 δραχμές και να πάω να τα αγοράσω από το περίπτερο!\nΗ γειτονιά μας πλέον δεν έχει φωνές, παιχνίδια, χαρές. Δεν ξέρω καν αν έχει παιδιά γιατί δεν τα βλέπω, δεν παίζουν ποτέ κάτω. Είμαστε πολύ τυχεροί που παίξαμε τα παιχνίδια της γειτονιάς μας τόσο όμορφα, να το ξέρετε. Ανέπτυξαν την δημιουργικότητα μας, την φαντασία μας, μας δίδαξαν πώς να παίζουμε και να φερόμαστε ομαδικά αλλά και ατομικά.\nΑλλά φτάνει με το μελό! Πείτε μας εσείς, ποια παιχνίδια παίζατε στη γειτονιά σας;\nΑλεξία momyof6 7 έτη ago\t Reply\nTi ωραία ανάρτηση!\nπροσπαθώ να μαθαίνω τέτοια παιχνίδια στα παιδιά μου, να μην ξεχαστούν…\nLitsakalaitzi 3 έτη ago\t Reply\nΠωωωωω……..τι ωραία χρόνια μ θύμισες τώρα εμείς παίζαμε και τ πεντοβολα ωρίσατε 5πετρουλες στρογγυλές και έπρεπε μ τ ένα χέρι να τις μαζέψουμε\n..Αλλά σε κάθε μάζεμα έπρεπε ν πετάμε τ μανα επάνω να πιάνουμε τ πέτρα από κάτω και αμέσως μ πιάνουμε τ μάνα πριν πέσει κάτω γιατί άμα έπεφτε έχανες\nΡΟΔΟΥΛΑ 2 έτη ago\t Reply\nΜακρυά γαϊδούρα,σανταλινα μανταλινα\nΥπέροχα χρόνια αχχχ\nΤόλης 2 έτη ago\t Reply\nΞέρει κάποιος να περιγράψει το παιδικό παιχνίδι “ΟΙ Χώρες”? – Να μείνει να μείνει να μείνει…. η Ελάδα! – Ένα, δύο , τρία στοπ…\nΚωνσταντίνα Παμπόρη 1 έτος ago\t Reply\nΤο παιχνίδι οι χώρες είναι σαν τις ψειρες! Καθένας επέλεγε σαν όνομα μια χώρα και λέγαμε “Να μείνει να μείνει στο τρύπιο το καμίνι η χώρα που λέγεται…π.χ. Ελλάδα!” Τα γκαζάκια ή μπίλιες που αναφέρονται πιο πάνω εμείς τα λέγαμε τζιτζιλιά! Επίσης παίζαμε τα λεγόμενα αυγά (μη με ρωτήσετε πως βγήκε το όνομα…) Πετούσαμε την μπάλα στον τοίχο και καθώς επέστρεφε έπρεπε να περάσουμε απο πάνω της πηδώντας χωρίς να την ακουμπήσουμε. Όποιος την ακουμπούσε καθόταν με πλάτη στον τοίχο και ο επομε ος που είχε σειρά έπρεπε να κάνει 10 πάσες (τύπου βολεϋ με τον τοιχο) πάνω από το κεφάλι του χαμενου. Αν τα κατάφερνε χωρίς να του πεσει η μπαλα τον έσωζε! Ακόμη, φτιάχναμε σπιτάκια-καλυβες στο βουνό και κάναμε εξερευνήσεις αλωνιζοντας με τα ποδήλατα μας σε όλο το χωριό! Συγχαρητηρια για την ανάρτηση! Μας γύρισες πολλά χρόνια πίσω… Ωραίες και γλυκές αναμνήσεις, τις θυμάμαι πάντα με νοσταλγία και θα ήθελα πολύ να γυρίσω για λίγες μέρες σε εκείνα τα χρόνια!!!! ❤


Οι αρνητικές συνέπειες είναι της «υψηλής τεχνολογίας» ή των καπιταλιστικών σχέσεων παραγωγής; | ΔΙΕΘΝΗ ΚΑΙ ΟΙΚΟΝΟΜΙΑ (ΤΕΤΡΑΣΕΛΙΔΟ) | ΡΙΖΟΣΠΑΣΤΗΣ\nΟι αρνητικές συνέπειες είναι της «υψηλής τεχνολογίας» ή των καπιταλιστικών σχέσεων παραγωγής;\nΜε αφορμή τη ραγδαία εξάπλωση εφαρμογών της πληροφορικής σε πολλούς τομείς της παραγωγής και της οικονομίας και τις συνέπειές της στην απώλεια θέσεων εργασίας\nΣε ρεπορτάζ των «New York Times» που αναπαράχθηκε σε όλο σχεδόν τον ελληνικό αστικό Tύπο, αναφέρονταν τα εξής: «...στο Πίτσμπουργκ, η πόλη μιλούσε με ενθουσιασμό για τον πρώτο στόλο ταξί χωρίς οδηγό τον οποίο θα εμφανίσει η Uber. Οι πολιτικοί ήταν ενθουσιασμένοι που οι εταιρείες υψηλής τεχνολογίας της Silicon Valley προσλαμβάνουν ακριβοπληρωμένους εργαζομένους και επενδύουν εκατοντάδες εκατομμύρια δολάρια στη δυτική Πενσιλβάνια. Δεν ήταν εξίσου ενθουσιασμένοι οι οδηγοί ταξί για το γεγονός ότι θα πάρουν τις δουλειές τους τα ρομπότ.\nΗ πόλη του Πίτσμπουργκ έχει, όπως και η υπόλοιπη χώρα, εξελιχθεί κυρίως σε οικονομία των υπηρεσιών. Ποσοστό άνω του 80% των θέσεων εργασίας της πόλης ανήκει στον τομέα των υπηρεσιών και στο ίδιο ποσοστό ανέρχεται ο μέσος όρος στη χώρα. Ωστόσο, οι θέσεις εργασίας στην πόλη χωρίζονται σε μια ευημερούσα ελίτ αποφοίτων πανεπιστημίου, κυρίως δικηγόρους, γιατρούς και τραπεζίτες, και τη μεγάλη μάζα των εργαζομένων σε ταχυφαγεία, των νταντάδων και των υπαλλήλων εταιρειών ασφάλειας. Η άφιξη της Uber μάλλον θα διευρύνει την ανισότητα. Η εταιρεία σκοπεύει να δημιουργήσει 1.000 καλοπληρωμένες θέσεις εργασίας στο ερευνητικό κέντρο του Πίτσμπουργκ προφανώς με σκοπό να εξαφανίσει τις θέσεις εργασίας των 1.360 οδηγών ταξί της περιοχής. Και δεν έχουν μόνον αυτοί λόγο να ανησυχούν. Τα αυτοκινούμενα οχήματα μάλλον θα αρχίσουν να αντικαθιστούν τους 19.490 οδηγούς φορτηγών της περιοχής και τους 9.390 οδηγούς λεωφορείων...\nΟι εργαζόμενοι σε ταχυφαγεία αμείβονται με τον κατώτατο μισθό, οι συμβασιούχοι δεν έχουν επιδόματα, οι εργαζόμενοι στη φροντίδα παιδιών δεν έχουν πληρωμένη άδεια...».\nΑπό το παραπάνω ρεπορτάζ ξεχωρίζουν τα εξής στοιχεία. Η αντικατάσταση της ζωντανής εργασίας από νέα μέσα παραγωγής που δεν την χρειάζονται με την εφαρμογή της «υψηλής τεχνολογίας». Η ενίσχυση του τομέα των υπηρεσιών στην οικονομία σε αντίθεση με τη μεταποίηση που μειώνεται σχετικά. Η διεύρυνση των κοινωνικών ανισοτήτων και η αύξηση της ανεργίας, με την εφαρμογή της «υψηλής» τεχνολογίας στην παραγωγή.\nΗ «υψηλή τεχνολογία», η πληροφορική δηλαδή, με τις ανεξάντλητες όπως φαίνεται από την ανάπτυξή της εφαρμογές, τόσο σε μέσα παραγωγής, όσο και σε αντικείμενα κατανάλωσης, δημιουργεί συνθήκες παραγωγής που χρειάζονται λιγότερη ζωντανή εργασία, δηλαδή λιγότερους εργαζόμενους, αφού αυξάνει την παραγωγικότητα της εργασίας. Επομένως, θα «πετιούνται στο δρόμο», δηλαδή θα βγαίνουν στην ανεργία τμήματα εργαζομένων, όχι επειδή δεν είναι μορφωμένα ή ειδικευμένα όπως επιχειρηματολογούν οι αστοί, αλλά επειδή η παραγωγή θα δίνει μεγάλους τζίρους και μεγάλα κέρδη με λιγότερους εργαζόμενους. Αυτή η εξέλιξη είναι ανεπίστρεπτη.\nΚίνητρο και απόλυτος νόμος κίνησης του καπιταλισμού είναι το κέρδος. Η διευρυμένη αναπαραγωγή του απαιτεί άνοδο της παραγωγικότητας της εργασίας.\nΣε άρθρο της «Καθημερινής» 16/10/2016 αναφέρεται: «Ο πλούτος επιτυγχάνεται μέσω της αύξησης της παραγωγικότητας... Η αλματώδης εξέλιξη της τεχνολογίας, παρά τα εμφανή οφέλη της, έχει ως αποτέλεσμα τον αφανισμό πολλών επαγγελμάτων... Σύμφωνα με μελέτη της McKinsey, το κόστος της αυτοματοποίησης σε σχέση με την ανθρώπινη εργασία είναι σχεδόν το μισό από ό,τι ήταν στις αρχές της δεκαετίας του '90. Η αντικατάσταση ανθρώπου από ρομπότ είναι πιο κοντά από ό,τι φανταζόμαστε. Η McDonalds δήλωσε πρόσφατα πως αν αυξηθεί ο κατώτερος μισθός στα 15 δολ. την ώρα, οι εταιρείες θα σκεφτούν την αντικατάσταση ανθρώπων με μηχανές παραγγελιών. Σε λίγα χρόνια, το αστικό τοπίο θα είναι γεμάτο από drones που θα αντικαταστήσουν τους ταχυδρόμους, ενώ αυτοκίνητα χωρίς οδηγούς θα μεταφέρουν τους επιβάτες. Ακόμα και επαγγέλματα που χρειάζονται υψηλό επίπεδο εκπαίδευσης θα απειληθούν, όπως στην περίπτωση των ρομπότ - αναισθησιολόγων που ανακόπηκε μετά την αντίδραση της Αμερικανικής Ενωσης Αναισθησιολόγων. Στο μελλοντικό σενάριο που η τεχνητή νοημοσύνη και η ρομποτική αποκτούν όλο και μεγαλύτερο μερίδιο της εργασίας, τότε καταλήγουμε σε ένα μοντέλο όπου ο μόνος συντελεστής παραγωγής είναι το κεφάλαιο...». Βεβαίως, αυτό δεν πρόκειται να γίνει αφού τις μηχανές, τα ρομπότ, την τεχνητή νοημοσύνη εργαζόμενοι τα φτιάχνουν. Η εργατική δύναμη είναι αναντικατάστατη.\nΚαι συνεχίζει το άρθρο: «Το να βρίσκεται εκτός εργασίας ένα μεγάλο κομμάτι του πληθυσμού, θα οδηγήσει σύντομα σε επικίνδυνες καταστάσεις, λόγω της αύξησης σωματικών και ψυχολογικών ασθενειών. Η εργασία είναι αναγκαία για τη διαμόρφωση θετικής ταυτότητας των ατόμων. Χαρακτηριστική είναι η περίπτωση των Αμερικανών Ινδιάνων, στους οποίους δόθηκαν φορολογικές ελαφρύνσεις μέσω αλλαγών στη νομοθεσία των καζίνο, οδηγώντας τους ιθαγενείς να ζουν μέσω αυτών των επιδομάτων, με αποτέλεσμα να καταγράφονται τεράστια ποσοστά αλκοολισμού μεταξύ τους. Ατομα χωρίς αυτοεκτίμηση και όραμα θα είναι ένα προβληματικό θέμα για την ευρύτερη κοινωνία.\nΗ πολιτική εξουσία δεν έχει βρει ακόμη τις λύσεις για μια πιο δίκαιη κατανομή των τεράστιων απολαβών του κεφαλαίου εξαιτίας της τεχνολογίας, και να το διανείμει μεταξύ κεφαλαίου και εργασίας. Αυτό θα πάρει καιρό και θα υπάρχουν αρκετά εμπόδια στον δρόμο... μέχρις ότου οι κοινωνίες να πειραματιστούν και να βρουν νέες λύσεις».\nΕδώ περιγράφεται μια «τρομακτική» πραγματικότητα που διαμορφώνεται, αλλά η αστική υποκρισία κάνει πως νοιάζεται για την άμβλυνση των συνεπειών και μάλιστα όχι μόνο ως προς το να φυτοζωούν με το ελάχιστο εγγυημένο εισόδημα, αλλά και να αμβλύνει άλλες συνέπειες (ψυχολογικά προβλήματα, αλκοολισμός κ.λπ.). Μιλά, μάλιστα, για δίκαιη κατανομή των τεράστιων απολαβών του κεφαλαίου. Που για να επιτευχθεί πρέπει να βρουν λύσεις οι κυβερνήσεις. Υποκρισία μέχρι τα μπούνια.\nΟι αστοί, πράγματι, δεν θέλουν να θολώνει η βιτρίνα της κοινωνίας τους με φτώχεια, ανεργία, εξαθλίωση κ.λπ. Αλλά όλα αυτά είναι απότοκα της ανόδου της παραγωγικότητας της εργασίας, γεννήματα της αχόρταγης δίψας για κέρδος.\nΚάνουν επίσης αλχημείες. Τα τεράστια κέρδη τα αποδίδουν στο κεφάλαιο, ενώ προέρχονται από την εργασία. Γι' αυτό και υποστηρίζουν, ως φυσικό φαινόμενο, το κεφάλαιο να έχει τις απολαβές και ας δίνει και κάτι στους εργαζόμενους. Αλλά τα μέσα παραγωγής που αυξάνουν την παραγωγικότητα της εργασίας, τα drones που θα αντικαταστήσουν τους ταχυδρόμους, τα αυτοκίνητα χωρίς οδηγούς, τα ρομπότ - αναισθησιολόγοι, τα ρομπότ στην αλυσίδα παραγωγής αυτοκινήτων και μηχανημάτων, είναι αποτέλεσμα σωματικής και πνευματικής εργασίας, δημιουργήθηκαν από την πρώτη παραγωγική δύναμη, την εργατική δύναμη. Που μπορεί να τα δημιουργεί και χωρίς καπιταλιστές ιδιοκτήτες.\nΕπίσης, ενώ σωστά μιλούν για αύξηση του τομέα υπηρεσιών στην οικονομία σε σχέση με τη μεταποίηση, προβάλλουν ένα υπέρμετρο ποσοστό αύξησής τους. Αυτό γιατί ο καπιταλισμός εντάσσει π.χ. κλάδους της βιομηχανίας, όπως π.χ. οι τηλεπικοινωνίες, η πληροφορική, η ηλεκτρική ενέργεια, λαθεμένα, στις υπηρεσίες.\nΑναζήτηση λύσεων που δεν θα αμφισβητούν τα κέρδη\nΟι αστοί σωστά μιλούν για αύξηση σωματικών και ψυχολογικών ασθενειών από την πραγματικότητα που διαμορφώνει η εφαρμογή της πληροφορικής στην παραγωγή και την άνοδο της παραγωγικότητας. Μόνο που αφενός αυτό το βλέπουν ως κόστος, αφετέρου προβάλλουν ως διέξοδο την ατομική ευθύνη για την ατομική υγεία, άρα και την αντιμετώπιση των ασθενειών, από τον καθένα ξεχωριστά, και ας είναι αποτέλεσμα της δικής τους δράσης για διευρυμένη αναπαραγωγή κερδών σε βάρος της υγείας των ανθρώπων του μόχθου.\nΒεβαίως, τέτοια φαινόμενα δεν εμφανίζονται μόνο από την καταδίκη σε ανεργία και χρόνια ανεργία χωρίς διέξοδο μεγάλων τμημάτων της εργατικής τάξης. Εμφανίζονται και στους εργαζόμενους σε επιχειρήσεις, επειδή η άνοδος της παραγωγικότητας και η απαίτηση των καπιταλιστών να ανταποκρίνονται οι εργαζόμενοι σε συνθήκες δουλειάς που διαμορφώνει η χρήση της πληροφορικής (φτάνει μέχρι και την αφόρητη εντατικοποίηση), και η αφόρητη πίεση ανταπόκρισης στις απαιτήσεις της κερδοφορίας των επιχειρήσεων. Και, ταυτόχρονα υπάρχουν τα «τμήματα διαχείρισης ανθρώπινου δυναμικού», που φροντίζουν να ασκούν στους εργαζόμενους μια «αθόρυβη πίεση» επιστημονικά μελετημένη για την ανοχή και αντοχή των εργαζομένων. Ασκούν ιδεολογική - ψυχολογική επίδραση στους εργαζόμενους, με το «όραμα» ότι οι επιχειρήσεις «αγαπούν και φροντίζουν τους εργαζόμενους, θεωρώντας τους το καλύτερο "κεφάλαιο", φροντίζοντας επίσης για τη δημιουργία ενός «Ψυχολογικά υγιούς εργασιακού περιβάλλοντος», με προγράμματα «Ευεξίας και ψυχικής υγείας». Οι ψυχολόγοι αποτελούν αναντικατάστατο εξάρτημα του μηχανισμού οργάνωσης της καπιταλιστικής επιχείρησης.\nΟι αστοί αναζητούν λύσεις από τις κυβερνήσεις, αλλά τέτοιες λύσεις που δεν θα αμφισβητούν τα κέρδη τους. Το άρθρο της «Καθημερινής» δεν λέει εδώ όλη την αλήθεια. Γιατί, υπάρχουν εφαρμογές της πληροφορικής στην παραγωγή που ευνοούν τις ευέλικτες εργασιακές σχέσεις. Ετσι, αφενός, γλιτώνουν οι αστοί τους αναγκαίους για το ελάχιστο εγγυημένο εισόδημα φόρους, δίνοντας έναν μισθό - φιλοδώρημα. Αφετέρου, μειώνουν πλασματικά την ανεργία, ουσιαστικά ανακυκλώνοντάς την. Αλλωστε, τους ενδιαφέρει να αντιμετωπίσουν και τη μακροχρόνια ανεργία, δηλαδή να εντάσσονται άνεργοι στην παραγωγική διαδικασία, έστω και ανακυκλούμενοι, διαφορετικά θα χάσουν την ικανότητά τους για δουλειά, (μια μορφή ολικής καταστροφής εργατικής δύναμης) και τους ενδιαφέρει και από την άποψη της «βιτρίνας» τους αλλά περισσότερο από την άποψη της αξιοποίησής της, αφού η εργατική δύναμη παράγει την υπεραξία, το κέρδος. Ακόμη, πιστεύουν ότι έτσι αμβλύνουν τα ψυχολογικά και άλλα τέτοια προβλήματα, αν και η ζωή αυτών των εργαζομένων είναι «μισή ζωή» και ακόμη πιο κάτω.\nΑρα και οι κοινωνικές ανισότητες θα διαιωνίζονται και θα διευρύνονται και τα φαινόμενα που περιγράφονται στο άρθρο με δήθεν λύπη θα αναπαράγονται.\nΛύση σε όφελος των εργαζομένων υπάρχει\nΥπάρχει ένα ακόμη ζήτημα. Η παραγωγή στον καπιταλισμό οξύνει την αναπαραγωγή τέτοιων φαινομένων, φτώχειας, ανεργίας, εξαθλίωσης, με την άνοδο της παραγωγικότητας της εργασίας και την εφαρμογή της πληροφορικής, επειδή η παραγωγή δεν γίνεται για κάλυψη των αναγκών των ανθρώπων αλλά για το κέρδος.\nΛύση υπάρχει, την ξέρουν και οι καπιταλιστές και είναι μία: Μείωση του εργάσιμου χρόνου. Σταθερός ημερήσιος εργάσιμος χρόνος, 7ωρο και ακόμη λιγότερο. Και αύξηση του ελεύθερου χρόνου. Αλλά αυτό αντεπιδρά στην ολοένα και πιο αχόρταγη απληστία των καπιταλιστών για κέρδη, κέρδη και ξανά κέρδη.\nΑρα, όσο διαιωνίζονται οι καπιταλιστικές σχέσεις παραγωγής δεν υπάρχει λύση σε όφελος της εργατικής τάξης. Η τρομακτική πραγματικότητα που περιγράφουν οι αστοί για τη ζωή της εργατικής τάξης, λόγω εφαρμογής «υψηλής τεχνολογίας» και ανόδου της παραγωγικότητας, απαιτεί την αντικατάσταση των καπιταλιστικών σχέσεων παραγωγής με τις σοσιαλιστικές - κομμουνιστικές. Για να απελευθερωθούν οι παραγωγικές δυνάμεις από τα δεσμά του κέρδους και η εργατική δύναμη από τα δεσμά της εκμετάλλευσης. Ετσι οι παραγωγικές δυνάμεις, θα μπουν στην υπηρεσία κάλυψης όλων των ολοένα και αυξανόμενων λαϊκών αναγκών. Αρα και η εφαρμογή της ολοένα και ασταμάτητα εξελισσόμενης πληροφορικής, της «υψηλής τεχνολογίας», απελευθερωμένης επίσης από τα δεσμά του καπιταλισμού θα μπει στην υπηρεσία κάλυψης των εργατικών, λαϊκών αναγκών, ενώ η παραγωγικότητα της εργασίας θα συμβάλει στη μείωση του ημερήσιου εργάσιμου χρόνου και στην αύξηση του ελεύθερου. Επίσης, οι παραγωγικές δυνάμεις που τώρα τις φρενάρει ο καπιταλισμός, επειδή επενδύοντας δεν έχει πάρει πίσω όλο το κεφάλαιο που δαπάνησε και έχει βγάλει ταυτόχρονα μεγάλα κέρδη ή τις καταστρέφει η οικονομική κρίση, θα αναπτύσσονται αέναα.\nΕτσι και οι άνθρωποι θα αναπτύσσονται ελεύθερα, θα ευημερούν, βάζοντας την εργατική τους δύναμη, σωματική και πνευματική στην υπόθεση της ανάπτυξης της δικής τους κοινωνίας χωρίς εκμετάλλευση εξαλείφοντας και όλα τα αρνητικά για την ανθρώπινη ζωή παρελκόμενα της εκμετάλλευσης.


Ο Χολίδης και η... Ferrari! - alterinfo.gr\nΟ Χολίδης και η… Ferrari!\nΈνα από τα μεγαλύτερα όνειρα του Χρήστου Χολίδη έγινε πρόσφατα πραγματικότητα!\nΟ Χρήστος απέκτησε μια πορτοκαλί Ferrari…\nΌπως αναφέρει σε δημοσίευμα του το περιοδικό Ciao, πολλοί φαίνεται να τον έχουν δει να επιβιβάζεται στο πολυτελές αυτοκίνητο του και να κάνει βόλτες στην παραλιακή.\nΤο ίδιο δημοσίευμα αναφέρει πως ο Χρήστος Χολίδης κάθεται σε πεζουλάκι έξω από το νυχτερινό κέντρο που εμφανίζεται και χαζεύει το καινούριο του απόκτημα, ενώ δεν κρύβει το γεγονός ότι το προσέχει σαν τα μάτια του.\nΆτομα του στενού κύκλου του τραγουδιστή κατακρίνουν αυτή του την απόφαση καθώς το καινούριο του απόκτημα είναι αρκετά ακριβό. Κάποιοι μάλιστα αναφέρουν πως εν καιρό κρίσης ίσως να μην ήταν και η καλύτερη απόφαση.\nΕκείνον φαίνεται πως δεν τον πειράζει αυτή του η απόφαση γιατί αποτελεί το μεγαλύτερο όνειρο του!


Πώς να φροντίσετε τα δόντια κατά τη διάρκεια των Χριστουγέννων - υγεία - 2021\nΚύριος - υγεία - Πώς να φροντίσετε τα δόντια κατά τη διάρκεια των Χριστουγέννων\nΠώς να φροντίσετε τα δόντια κατά τη διάρκεια των Χριστουγέννων\nΤα Χριστούγεννα είναι μια εποχή που η υγεία είναι συχνά πολύ δυσαρεστημένη. Μεγάλα φαγητά, υπερβολικό αλκοόλ, άγχος βιασύνη των διακοπών αυτών. Αυτά είναι μόνο μερικά από τα προβλήματα που προκαλούν τον οργανισμό να υποφέρει εξαιτίας αυτών των εορτασμών. Ακόμα και το τα δόντια Υποφέρουν πολύ κατά τη διάρκεια αυτών των ημερομηνιών.\nΤα Χριστούγεννα είναι μια εποχή όπου οι υγιεινές ρουτίνες οδοντιατρική Μπορούν να χαλαρώσουν λόγω του ταραχώδους ρυθμού ή της ηρεμίας που προϋποθέτει η άφιξη των διακοπών στα παιδιά. Αυτό, μαζί με την παρουσία γλυκών και σακχάρων, αυξάνει τον κίνδυνο εμφάνισης ασθενειών από του στόματος.\nΗ απουσία οδοντικής υγιεινής έχει τις συνέπειές της\nΤαξίδι, ταραχώδη ρυθμό, μακρά γεύματα ... αυτά είναι μόνο μερικοί από τους λόγους που εξηγούν γιατί πολλοί άνθρωποι ξεχνούν να εξασκήσουν βουρτσίζοντας τα οδοντιατρικά. Αυτή η έλλειψη υγιεινής στο στόμα έχει σημαντικές συνέπειες.\n"Οι συνέπειες της χαλάρωσης σε καλές διατροφικές και υγιεινές συνήθειες δεν μπορούν να επηρεάσουν μόνο την στοματική περιοχή ή την αισθητική, έχουμε επί του παρόντος επαρκή στοιχεία ότι κάποια περιοδοντικές ασθένειες μπορεί να έχει επιπτώσεις σε συστηματικό επίπεδο σε άτομα με προδιάθεση και να συνδέεται με αυξημένο κίνδυνο εμφάνισης διαβήτη ή να τον χειροτερεύει, να πάσχει σε καρδιαγγειακό επεισόδιο ή σε έγκυες γυναίκες, να υποστεί πρόωρη γέννηση ", λέει ο Regina Izquierdo, περιοδοντικός και φωνητικός του Διοικητικού Συμβουλίου της Ισπανικής Εταιρείας Περιοδοντολογίας, του SEPA.\nΟδοντιατρικές συμβουλές υγείας για ολόκληρο το νέο έτος\nΥπό αυτή την έννοια, ο SEPA συστήνει στους ανθρώπους να ακολουθήσουν μια σειρά συμβουλών για τη διατήρηση της καλής στοματικής υγείας κατά τις ημερομηνίες αυτές:\n- Ελέγξτε το μενού. Είναι σημαντικό να γνωρίζετε τι και πόσο τρώτε, ειδικά τα τυπικά γλυκά των Χριστουγέννων. Τίποτα δεν συμβαίνει για να αποφύγετε μία ημέρα αυτού του είδους τα προϊόντα και να το κάνετε χωρίς τόσα πολλά πρόσθετα σάκχαρα.\n- Βουρτσίστε τα δόντια σας. Αυτή τη στιγμή πολλά γεύματα γίνονται έξω από το σπίτι, τόσα πολλά άτομα κάνουν χωρίς βούρτσισμα, ειδικά τα παιδιά. Ωστόσο, πρέπει να διασφαλιστεί ότι αυτή η συνήθεια καθαρισμού ικανοποιείται ακόμη και σε αυτές τις περιπτώσεις μεταφέροντας αντικείμενα όπως αφαιρούμενες βούρτσες και οδοντόκρεμα σε μικρούς σωλήνες.\n- Μάτι με ευαισθησία στα δόντια. Εκείνοι που έχουν υψηλή οδοντιατρική ευαισθησία θα πρέπει να είναι προσεκτικοί με αυτό που τρώνε και πίνουν. Η επίδραση ορισμένων ποτών και γευμάτων σε αυτούς τους ανθρώπους μπορεί να τους προκαλέσει να υποφέρουν περισσότερο από αυτά τα προβλήματα.\n- Προσοχή στο δάγκωμα. Ορισμένα στοιχεία αυτών των κομμάτων, όπως το νουγκάτ ή τα θαλασσινά, είναι πάρα πολύ σκληρά, οπότε όταν δαγκώνετε με τα κουτάκια, μπορούν να μην το κάνουν αν δεν το κάνουν προσεκτικά. Μην πιέζετε πάρα πολύ σκληρά και επαναλάβετε την κίνηση σε διάφορα μέρη θα κάνουν αυτά τα δόντια να μην υποφέρουν.\n- Μην αναβάλλετε την επίσκεψη στον οδοντίατρο. Εάν υπάρχει μια εκκρεμούσα θεραπεία, δεν πρέπει να αναβληθεί. Σε περίπτωση που υπάρχει τερηδόνα για να γεμίσει ή μια αναθεώρηση, το κάνει το συντομότερο δυνατόν θα βοηθήσει να αποφευχθεί αυτό το πρόβλημα από να πάει μακριά.\nΒίντεο: Σωστή διατροφή για υγιή δόντια


Ο ΣΕΦΕΒ, Live! – Page 2 – Σ.Ε.Φ.Ε.Β.\nΕπειδή ο σύλλογος Ελλήνων Φοιτητών και Επιστημόνων Βιέννης, νοιάζεται και φροντίζει για την ψυχική υγεία των μελών του (και όχι μόνο) διαθέτει και ψυχολόγο με εμπειρία στη συμβουλευτική και προθυμία στην κατανάλωση μπύρας (έστω και Radler)! Και επειδή η ψυχική υγεία πρέπει να είναι πρώτη προτεραιότητα όλων μας, κάθε τελευταία Κυριακή του μήνα σας προσκαλούμε […]Read More\nAγαπητά μέλη και φίλοι του Συλλόγου Ελλήνων Φοιτητών και Επιστημόνων Βιέννης, θα θέλαμε να σας ενημερώσουμε ότι η επόμενη συνάντηση γερμανόφωνης λογοτεχνίας, όπου θα συντονιστεί από την Xenia Giotis, θα πραγματοποιηθεί το Σάββατο 22 Φεβρουαρίου στις 18:00 στο καφέ Tunnel. Βασικό προαπαιτούμενο είναι να έχετε επίπεδο γερμανικών B2 και πάνω, όρεξη για συζήτηση και αυτονόητο […]Read More\nGood News Νέα Συλλόγου Ο ΣΕΦΕΒ, Live!\nAγαπητά μέλη και φίλοι του Συλλόγου Ελλήνων Φοιτητών και Επιστημόνων Βιέννης, σας ενημερώνουμε ότι έχουμε εκδώσει «κάρτα μέλους» για τα μέλη μας, την οποία θα λάβετε κατά την πληρωμή της ετήσιας συνδρομής για το 2020, η οποία ανέρχεται στα 12 ευρώ. Οι κάτοχοι της κάρτας μέλους δικαιούνται έκπτωση σε δραστηριότητες του Συλλόγου (πχ. πάρτυ, προβολές ταινιών κτλ), […]Read More\nΜΟΛΙΣ ΗΡΘΑ! Ο ΣΕΦΕΒ, Live!\nΑγαπητά μέλη και φίλοι του ΣΕΦΕΒ, παρακάτω θα βρείτε την ανανεωμένη μας λίστα με τους Ελληνικούς Συλλόγους της Αυστρίας. Φιλικά,το Δ.Σ.Read More\nEπίσκεψη σε χριστουγεννιάτικη αγορά & Stammtisch Δεκεμβρίου\nAγαπητά μέλη και φίλοι του Συλλόγου Ελλήνων Φοιτητών και Επιστημόνων Βιέννης, το Σάββατο 7 Δεκεμβρίου θα επισκεφτούμε την Weihnachtsmarkt am Spittelberg. Θα βρεθούμε στις 15:20 στη γωνία Stiftgasse & Mariahilfer Straße. Θα περιμένουμε 5 λεπτά και στη συνέχεια θα περιηγηθούμε στα τρία σοκάκια της αγοράς (Spittelberggasse, Schrankgasse και Stiftgasse). Στις 16:00 θα κατευθυνθούμε προς το Amerlingbeisl όπου […]Read More\nΔιασκεδάΖΩ Ο ΣΕΦΕΒ, Live!\nBuchklub SEFEV (12.01.2020)\nAγαπητά μέλη και φίλοι του Συλλόγου Ελλήνων Φοιτητών και Επιστημόνων Βιέννης, θα θέλαμε να σας ενημερώσουμε ότι η επόμενη συνάντηση γερμανόφωνης λογοτεχνίας, όπου θα συντονιστεί από την Xenia Giotis, θα πραγματοποιηθεί την Κυριακή 12 Ιανουαρίου στις 16:00 στο καφέ Tunnel. Βασικό προαπαιτούμενο είναι να έχετε επίπεδο γερμανικών B2 και πάνω, όρεξη για συζήτηση και αγάπη […]Read More\nΓεύσεις του κόσμου- Σερβία\nAγαπητά μέλη και φίλοι του Συλλόγου Ελλήνων Φοιτητών και Επιστημόνων Βιέννης, τον μήνα Δεκέμβριο αποφασίσαμε να δοκιμάσουμε την σερβικη κουζίνα και πιο συγκεκριμένα να βρεθούμε την Παρασκευή 13 Δεκεμβρίου στις 19:00 στο Restaurant Sokače (Sechshauser Straße 99, 1150), 3 λεπτά απόσταση από το Schönbrunn. Εάν ενδιαφέρεστε στείλτε μας έως το Σάββατο 30 Νοεμβρίου, μήνυμα στο office@sefev.at, […]Read More


Παγκόσμια Ημέρα Σπάνιων Παθήσεων: κανείς ασθενής μόνος – Κίνημα Αλλαγής\nΠαγκόσμια Ημέρα Σπάνιων Παθήσεων: κανείς ασθενής μόνος\nΠαγκόσμια Ημέρα Σπάνιων Παθήσεων: κανείς ασθενής μόνος2022-02-282022-02-28https://kinimaallagis.gr/gggg/uploads/2020/01/kinima-allagis-new-logo-1-2020.pngΚίνημα Αλλαγήςhttps://kinimaallagis.gr/gggg/uploads/2022/02/11-3.jpg200px200px\nΔήλωση Γιώργου Φραγγίδη, Υπεύθυνου ΚΤΕ Υγείας για την Παγκόσμια Ημέρα Σπάνιων Παθήσεων\nΗ Παγκόσμια Ημέρα Σπάνιων Παθήσεων γιορτάζεται κάθε χρόνο την τελευταία ημέρα του Φεβρουαρίου και στόχο έχει να ευαισθητοποιήσει φορείς και κοινό για την ανάγκη βελτίωσης της διάγνωσης, της φροντίδας και της θεραπείας των ασθενών με σπάνιες παθήσεις. Μια ευαισθητοποίηση αναγκαία, αφού πάνω από 300 εκατομμύρια άνθρωποι παγκοσμίως ζουν σήμερα με μια σπάνια νόσο, εκ των οποίων περίπου 30 εκατομμύρια στην Ευρώπη και περίπου 800 χιλιάδες στην Ελλάδα.\nΥπάρχουν περί τα 6.000 – 8.000 σπάνια νοσήματα, κυρίως γενετικής αιτιολογίας, για την πλειονότητα των οποίων δεν υπάρχει θεραπεία ενώ πολλά είναι αδιάγνωστα. Είναι νοσήματα απειλητικά για τη ζωή ή προκαλούν χρόνια αναπηρία.\nΟι ασθενείς με σπάνιες ασθένειες και οι οικογένειές τους, δίνουν καθημερινά έναν άνισο αγώνα για τα δικαιώματα, που για άλλους ασθενείς είναι αυτονόητα και αφορούν την πρόσβαση στη διάγνωση και την υγειονομική φροντίδα αλλά και στην εργασία και στην εκπαίδευση. Το σύστημα υγείας δεν εστιάζει σ’ αυτές τις περιπτώσεις ασθενών και η κοινωνική πρόνοια είναι ανεπαρκής. Με τον Covid – 19, μάλιστα, τα προβλήματα αυτά οξύνθηκαν.\nΗ ανακούφιση, η υποστήριξη και η κοινωνική συμπερίληψη των ασθενών με σπάνιες παθήσεις, απαιτούν αναδιαμόρφωση του υγειονομικού συστήματος και στοχευμένη κοινωνική πολιτική. Χρειάζεται οι εμπλεκόμενοι φορείς και Πολιτεία, σε εθνικό, ευρωπαϊκό και διεθνές επίπεδο να συνεργάζονται για την προώθηση της έρευνας, την ανταλλαγή γνώσεων και εμπειριών, την εφαρμογή δράσεων και πολιτικών.\nΧρειάζεται μέριμνα της Πολιτείας και ευαισθητοποίηση όλων μας, ώστε οι ασθενείς με σπάνια νοσήματα και οι φροντιστές τους να έχουν μια καλύτερη ποιότητα ζωής και να μην αισθάνονται ευάλωτοι και μόνοι.\nΑνακοίνωση Γραφείου Τύπου για τον θάνατο της Μαριέττας ΓιαννάκουΑνακοινώσεις\nΠρόταση αναπροσαρμογής των ποσών οικονομικής ενίχυσης των δικαιούχων και των εισοδηματικών ορίων για ένταξη στο Ελάχιστο Εγγυημένο ΕισόδημαΑνακοινώσεις


Το πολιτικό στίγμα του Γιώργου Καμίνη στην Αυτοδιοίκηση | Athens Voice\nΓιώργος Καμίνης / Intime News / Βαράκλας Μιχάλης\nΌλες οι πλευρές είχαν κάθε φορά κι από ένα σοβαρό λόγο να τον θεωρούν «ιδεολογικά ύποπτο»\nΟ Καμίνης έφυγε από το Δημαρχείο αλλά το πολιτικό και αξιακό του στίγμα έμεινε\nΗ περίπτωση του Γιώργου Καμίνη θα απασχολήσει ποικιλοτρόπως όσους καταπιαστούν με τη συγγραφή της ιστορίας. Κάνουμε λόγο για «περίπτωση Καμίνη» γιατί τα τελευταία δέκα χρόνια το όνομά του λειτούργησε με πολλούς και διαφορετικούς τρόπους: έγινε σημείο αναφοράς για τους Αθηναίους με αστική και δημοκρατική συνείδηση, στόχος για τους Ναζί τους οποίους εξευτέλισε σε «πανελλήνια μετάδοση» αλλά και για τον ΣΥΡΙΖΑ που δεν του συγχώρεσε ποτέ την πεισματική του άρνηση να ανεχτεί την πολιτική βία. Παρ’ όλα αυτά ο ίδιος δεν επέτρεψε ποτέ στον εαυτό του να παρασυρθεί από τον «αντιΣΥΡΙΖΑ συρμό» και η άρνησή του να στοιχηθεί στο «αντιΣΥΡΙΖΑ μέτωπο» χάλασε αρκετές από τις πολιτικές φιλίες του στον κεντρώο χώρο φιλίες που δεν αποκαταστάθηκαν ούτε όταν ο ίδιος αντιστάθηκε σθεναρά στην προοπτική συνεργασίας του ΚΙΝΑΛ με τον ΣΥΡΙΖΑ.\nΒέβαια, όλες οι πλευρές είχαν κάθε φορά κι από ένα σοβαρό λόγο να τον θεωρούν «ιδεολογικά ύποπτο».\nΉταν ο πρώτος Δήμαρχος Αθηναίων που έδωσε πολιτικό όρκο. Τον κατηγόρησαν για αριστερό.\nΑμέσως μετά όμως κατέθεσε ένα σχέδιο νόμου για τις διαδηλώσεις και τις πορείες σε μια περίοδο που πορείες γίνονταν παραπάνω από μία φορά την ημέρα. Τότε έγινε κόκκινο πανί ως δεξιός.\nΤον ίδιο χρόνο ο Δήμος Αθηναίων έδωσε την αιγίδα του στη διοργάνωση του Athens Pride. Αυτομάτως έγινε αριστερός.\nΚατήγγειλε τον εκφυλισμό του πανεπιστημιακού ασύλου ζητώντας από την πολιτεία να αναλαβει τις ευθύνες της. Μεταμορφώθηκε σε δεξιό.\nΥπέγραψε το πρώτο σύμφωνο συμβίωσης ομόφυλου ζευγαριού. Πάλι αριστερός.\nΈγινε ο Δήμος Αθηναίων ο πρώτος δημόσιος φορέας που έκανε συμπράξεις με ιδιωτικές εταιρείες για την προώθησε του τουρισμού στην πόλη; Δεξιός ο Καμίνης!\nΈχοντας εργαστεί ως σύμβουλός του για ένα διάστημα, στην αρχή της πρώτης θητείας του, όταν η πόλη πέρασε την πιο σκοτεινή της περίοδο από το 1974, είχα την ευκαιρία να διαπιστώσω τα εξής: Η μεγαλύτερη πόλη και πρωτεύουσα της χώρας είναι «μόνη» και επί της ουσίας ακάλυπτη από το κεντρικό κράτος και βρίσκεται στο έλεος της κάθε κυβέρνησης εξαρτώμενη απολύτως από τις διαθέσεις υπουργών (κυρίως των υπουργών Δημόσιας Τάξης, Διοικητικής Μεταρρύθμισης και Οικονομικών).\nΤο μόνο εργαλείο του εκάστοτε Δημάρχου είναι η ικανότητά του στις δημόσιες σχέσεις με την κυβέρνηση, κάτι εξαιρετικά δύσκολο αν δεν πρόσκειται κομματικά σε αυτήν.\nΈτσι λοιπόν, ένας άγνωστος στα πολιτικά πράγματα καθηγητής της Νομικής Σχολής, χωρίς πολιτική εμπειρία, βρέθηκε Δήμαρχος στην Αθήνα σε μια περίοδο που η σύγκρουση κυβέρνησης και αντιπολίτευσης γινόταν βασικώς στους δρόμους της πόλης του με όρους αντάρτικου.\nΣ’ αυτή την εξαιρετικά κρίσιμη περίοδο ο Γιώργος Καμίνης έκανε αυτό που ήξερε καλύτερα: να εφαρμόζει με ευλάβεια το νόμο. Στην απολύτως δικαιολογημένη κριτική που συχνά κάνουμε όλοι ξεχνάμε πόσο ανακουφιστικά λειτουργούσε σε πανελλαδικό επίπεδο για τον ευρύτερο προοδευτικό χώρο, όταν αντιστεκόταν στο αντάρτικο πόλης του ΣΥΡΙΖΑ και στην εξτρεμιστική δράση της Χρυσής Αυγής. Το ίδιο ανακουφιστικά λειτουργούσε και για τους συντηρητικούς, όταν ζητούσε φορτικά από τις κυβερνήσεις να επιβάλλουν στην πόλη την τάξη και συγκρουόταν με αριστεριστές σπάζοντας εμβληματικές καταλήψεις μέσα στην πόλη. Ο Καμίνης επέμεινε να διαβουλεύεται σε μια περίοδο που η πολιτική αντιπαράθεση γινόταν με όρους εμφυλιοπολεμικούς.\nΟ ίδιος και οι συνεργάτες του επιλέγουν να δίνουν έμφαση στην οικονομική αναδιοργάνωση της πτωχευμένης Αθήνας, τους κοινοτικούς πόρους που γέμισαν τα ταμεία, το τεράστιο κοινωνικό έργο του Δήμου.\nΗ πολιτική κληρονομιά του Γιώργου Καμίνη στον Δήμο της Αθήνας ξεπερνά τη χρηστή διοίκηση και αφορά την επιλογή ενός πολιτικού να ικανοποιεί τα προοδευτικά αιτήματα και την ίδια στιγμή να αναγνωρίζει και να σέβεται τις συντηρητικές ευαισθησίες\nΣτην πραγματικότητα όμως η πραγματική πολιτική κληρονομιά του Γιώργου Καμίνη στον Δήμο της Αθήνας ξεπερνά τη χρηστή διοίκηση και αφορά την επιλογή του να μην θυσιάζεται η προοδευτική συνείδηση για μια πρόσκαιρη δημοφιλία, αφορά την επιλογή ενός πολιτικού να ικανοποιεί τα προοδευτικά αιτήματα και την ίδια στιγμή να αναγνωρίζει και να σέβεται τις συντηρητικές ευαισθησίες. Να εφαρμόζει δεξιές και αριστερές πολιτικές χωρίς προκατάληψη εφόσον κρίνει ότι ωφελούν την πόλη.\nΣήμερα η Αθήνα έχει γεμάτα ταμεία, υποδομές που λειτουργούν, στελέχη που εκπαιδεύτηκαν να αντιλαμβάνονται τις απαιτήσεις της σύγχρονης πόλης και ν’ανταποκρίνονται σε κρίσεις αλλά και μελλοντικές προκλήσεις.\nΟ Καμίνης έφυγε από το Δημαρχείο αλλά το πολιτικό και αξιακό του στίγμα έμεινε. Για την πόλη, για τη χώρα κι αν είναι λίγο τυχερός στην κάλπη και για την ομάδα των Σοσιαλιστών στην Ευρώπη.


κομψό κοντό πάρτυ φόρεμα με εντυπωσιακή ανοιχτή πλάτη διακοσμημένη με χρυσαφί αλυσίδες-μαύρο | Nuova Moda\nQ1418979 ΦΟΡΕΜΑ ΠΑΡΤΥ ΜΑΥΡΟ\nμαύρο πάρτυ φόρεμα σέξυ πλάτη χρυσαφί αλυσίδες. μαύρο πάρτυ φόρεμα σέξυ πλάτη χρυσαφί αλυσίδες. μαύρο πάρτυ φόρεμα σέξυ πλάτη χρυσαφί αλυσίδες. μαύρο πάρτυ φόρεμα σέξυ πλάτη χρυσαφί αλυσίδες.\nΝιώστε απόλυτα όμορφη και θηλυκή με αυτό το κομψό, κοντό, πάρτυ μαύρο φόρεμα με εντυπωσιακή ανοιχτή πλάτη, διακοσμημένη με χρυσαφί αλυσίδες.


Θα συνεχίσεις να γκρινιάζεις; - Aspa Online\nΘα συνεχίσεις γκρινιάζεις για πολύ ακόμα για την κατάστασή σου;\nΘα αρχίσεις να σκέφτεσαι δημιουργικά και να βρίσκεις λύσεις;\nΧειροποίητο μπιλιάρδο από χώμα\nΠάντα υπάρχει τρόπος H μεγαλύτερη αγωνία Ας συνεχίσουμε να εμπνέουμε ο ένας τον άλλον\nτελικά …θέληση να υπάρχει\nMaya MaYa'S FaiRytalE αναφέρει:\n22/02/2012 at 02:22\nNever ever be afraid to do the things you really want to – including playing pool without a billiard table:-) Keep on blogging Aspa:-)\nLet’s all keep blogging Leda and lifting each other up!\nΤελικά τις λύσεις τις βρίσκεις όταν πιάνεις πάτο. Κοντεύουμε\n21/02/2012 at 23:40\nΤις βρίσκουμε τις λύσεις, αρκεί να απομακρυνθούμε από τους … γκρινιάρηδες!\nΤο είχα δει και μερικές μέρες πριν στον τοίχο της Fran με τίτλο γιατί λατρεύει την Αφρική!\nΚάποτε παίζαμε με ξεχειλωμένες μπάλες στους δρόμους και πιο παλιά οι γονείς μας με τόπια στα χωράφια…\nΔεν θα ξαναγυρίσουμε εκεί, αλλά το θέμα είναι ότι χωρίς γκρίνια αλλά με μεθοδικότητα και δημιουργικότητα, θα ξεπεράσουμε κάθε κρίση!\nΘα μου έκανε εντύπωση αν η Fran δεν την είχε ήδη ανακαλύψει αυτή την εκπληκτική φωτογραφία!\nΕμείς πάντως προχωράμε δυναμικά και ευτυχώς δεν είμαστε οι μόνοι!


Βρείτε χρήσιμη βοήθεια σχετικά με την λειτουργία του ιστότοπου.\nΣτη σελίδα της βοήθειας μπορείτε να βρείτε χρήσιμες πληροφορίες σχετικά με λειτουργίες σε διάφορα σημεία του ιστότοπου. Για παράδειγμα, πληροφορίες για την πλοήγηση με πληκτρολόγιο στις σελίδες που περιέχουν πληροφορίες σε καρτέλες και σε πίνακες, κάθώς και πληροφορίες για την εκτέλεση διάφορων διεργασιών, όπως η χρήση και η σωστή συμπλήρωση κάθε φόρμας του ιστότοπου.\nΠροεπιλεγμένη πλοήγηση του ιστότοπου.\nΟ ιστότοπος του ΟΑΕΔ αλλά και κάθε ιστότοπος μπορεί να αναγνωστεί με την χρήση κάποιων πλήκτρων, τα οποιά ορίζονται απο προεπιλογή σε κάθε φυλλομετρητή. Τα πλήκτρα αυτά συνήθως είναι το tab , το enter , τα δεξιά-αριστερά-πάνω-κάτω βέλη , το space , καθώς και διάφορα άλλα πλήκτρα. Παρακάτω ακολουθεί επεξήγηση του βασικού τρόπου πλοήγησης στον ιστότοπο.\nΚατά την πλοήγηση σε μια σελίδα, όταν η ανάγνωση φτάνει στο τελευταίο σημείο του παραθύρου, για να συνεχίσει η ανάγνωση με την ροή που επιθυμείτε πρέπει να το μετακινήσετε προς τα πάνω ή προς τα κάτω.\nΗ μετακίνηση του παραθύρου πάνω, κάτω, αριστερά και δεξιά γίνεται απο τα αντίστοιχα πλήκτρα βελών.\nΚατά τη χρήση του πλήκτρου tab , (όπως θα δείτε παρακάτω), όταν το επιλεγμένο στοιχείο είναι εκτός παραθύρου, το παράθυρο προσαρμόζεται και μετακινείται αυτόματα ώστε να φαίνεται το επιλεγμένο στοιχείο.\nΧρησιμοποιείστε το πλήκτρο tab για να μετακινηθείτε από το ένα στοιχείο με δυνατότητα εστίασης στο άλλο.\nΤα πεδία με δυνατότητα εστίασης συνήθως είναι οι σύνδεσμοι, τα κουμπιά, τα πεδία φόρμας και πολλά άλλα. Εκτός από τα προσαρμοσμένα πεδία με δυνατότητα εστίασης, μπορεί να βρεθούν και άλλα στοιχεία, που έχουν δημιουργηθεί με τέτοιο τρόπο ώστε να είναι προσπελάσιμα με εστίαση από την διεπαφή πληκτρολογίου. Αυτό γίνεται ώστε σημαντικές πληροφορίες μια σελίδαςνα είναι γρήγορα προσβάσιμες χρησιμοποιώντας το πλήκτρο tab.\nΜε το πλήκτρο tab η εστίαση μεταφέρεται από το ενα στοιχείο, στο επόμενο προς εστίαση στοιχείο με σειρά προσπέλασης αρχικά από πάνω προς τα κάτω και στην συνέχεια με κατεύθυνση από αριστερά προς τα δεξιά.\nΠατώντας το πλήκτρο Shift ταυτόχρονα με το πλήκτρο tab αλλάζει η σειρά προσπέλασης των εστιασμένων στοιχείων, με κατεύθυνση από κάτω προς τα πάνω.\nΌσα στοιχεία εστιάζονται με το πλήκτρο Tab συνήθως εμφανίζονται με ενα πλαίσιο στο περίγραμμα. Κάποιες φορές αυτό συμβαίνει σε συνδιασμό με αλλαγή χρώματος στο κείμενο ή και με αλλαγή χρώματος παρασκηνίου του εστιασμένου στοιχείου.\nΜε το πλήκτρο enter υπάρχει η δυνατότητα:\nΝα ενεργοποιηθεί κάποιος σύνδεσμος ή κουμπί\nΝα σταλεί μια φόρμα, όταν ένα ή περισσότερα πεδία της, έχουν εστιαστεί. Αυτό εφαρμόζεται σε όλα τα είδη πεδίων φόρμας εκτός από τα πεδία τύπου"textarea".\nΜε το πλήκτρο Space υπάρχει η δυνατότητα:\nΕναλλαγής της κατάστασης ενός στοιχείου (για παράδειγμα, πλαίσιο ελέγχου).\n"Να ανοίξει" ή "να κλείσει" ένα στοιχείο (για παράδειγμα πεδίο select).\nΤα κουμπιά βέλη μπορούν να χρησιμοποιηθούν για:\nΑλλαγή της τιμής ενός στοιχείου (για παράδειγμα, σε ένα πεδίο select ή μια ομάδα κουμπιών επιλογής).\nΜετακίνηση του κέρσορα (για παράδειγμα σε πεδίο εισαγωγής κειμένου).\nΤο κουμπί Esc χρησιμοποιείται για:\nΑκύρωση ή προτροπή κάποιας ενέργειας.\nΚλείσιμο στοιχείων περιεχομένου όπως αναδυόμενα παράθυρα ή ανοιχτό πεδίο select.\nΒοήθεια σχετικά με την πλοήγηση στο κεντρικό μενού.\nΠαρακάτω παρέχεται ενας συνοπτικός πίνακας στον οποίο φαίνεται ο τρόπος με τον οποίο μπορεί κανείς να πλοηγηθεί στο μενού χρησιμοποιώντας μόνο πλήκτρα από το πληκτρολόγιο. Το μενού είναι πλήρως προσαρμοσμένο ώστε να μπορεί κανείς εύκολα και γρήγορα να προσπελάσει όλα τα στοιχεία με συντομεύσεις πληκτρολογίου. Ακόμα υπάρχει η δυνατότητα εστίασης στο στοιχείο προς αναζήτηση, πληκτρολογώντας το πρώτο γράμμα του ονόματός του.\nΠλήκτρα πλοήγησης στη γραμμή μενού.\nEnter Ανοίγει το υπομενού και μετακινεί την εστίαση στο πρώτο στοιχείο του υπομενού.\nΜετακινεί την εστίαση στο επόμενο στοιχείο της γραμμής μενού.\nΕάν η εστίαση είναι στο τελευταίο στοιχείο, μετακινεί την εστίαση στο πρώτο στοιχείο.\nΜετακινεί την εστίαση στο προηγούμενο στοιχείο του μενού.\nΕάν η εστίαση είναι στο πρώτο στοιχείο, μετακινεί την εστίαση στο τελευταίο στοιχείο.\nΚάτω βέλος Ανοίγει το υπομενού και μετακινείται η εστίαση στο πρώτο στοιχείο του υπομενού.\nΠάνω βέλος Ανοίγει το υπομενού και μετακινείται η εστίαση στο τελευταίο στοιχείο του υπομενού.\nHome Μετακινείται η εστίαση στο πρώτο στοιχείο της γραμμής μενού.\nEnd Μετακινείται η εστίαση στο τελευταίο στοιχείο της γραμμής μενού.\nΜετακινεί την εστίαση στο επόμενο στοιχείο της γραμμής μενού με όνομα που ξεκινά με τον πληκτρολογημένο χαρακτήρα.\nΕάν κανένα από τα στοιχεία δεν έχει όνομα που ξεκινά με τον πληκτρολογημένο χαρακτήρα, η εστίαση δεν μετακινείται.\nΠλήκτρα πλοήγησης στα υπομενού.\nEnter Ενεργοποιεί το στοιχείο μενού, προκαλώντας την ενεργοποίηση του συνδέσμου.\nΚλείνει το υπομενού.\nΜετακινεί την εστίαση στο γονικό στοιχείο μενού.\nΕάν η εστίαση είναι σε ένα στοιχείο με υπομενού, ανοίγει το υπομενού και τοποθετεί την εστίαση στο πρώτο στοιχείο.\nΕάν η εστίαση είναι σε ένα στοιχείο που δεν έχει υπομενού:\nΜετακινεί την εστίαση στο επόμενο στοιχείο στο μενού.\nΑνοίγει το υπομενού του πρόσφατα εστιασμένου στοιχείου μενού, διατηρώντας την εστίαση σε αυτό το γονικό στοιχείο μενού.\nΚλείνει το υπομενού και μετακινεί την εστίαση στο γονικό στοιχείο μενού.\nΕάν το γονικό στοιχείο μενού βρίσκεται επίσης στη γραμμή μενού:\nΜετακινεί την εστίαση σε προηγούμενο στοιχείο στο μενού.\nΑνοίγει το υπομενού του πρόσφατα εστιασμένου στοιχείου μενού, διατηρώντας την εστίαση στο γονικό στοιχείο μενού.\nΜετακινεί την εστίαση στο επόμενο στοιχείο του υπομενού.\nΜετακινεί την εστίαση στο προηγούμενο στοιχείο του υπομενού.\nHome Μετακινεί την εστίαση στο πρώτο στοιχείο του υπομενού.\nEnd Μετακινεί την εστίαση στο τελευταίο στοιχείο του υπομενού.\nΜετακινεί την εστίαση στο επόμενο στοιχείο με όνομα που ξεκινά με τον πληκτρολογημένο χαρακτήρα.\nΕάν κανένα από τα στοιχεία δεν έχει όνομα που ξεκινά με τον δακτυλογραφημένο χαρακτήρα, η εστίαση δεν μετακινείται.\nΠεδία επικεφαλίδας του prosvasis.oaed.gr\nΣτην επικεφαλίδα βρίσκονται οι σύνδεσμοι γρήγορης μετάβασης στο περιεχόμενο και το υποσέλιδο του ιστότοπου, τα λογότυπα του ΟΑΕΔ και της συμόρφωσης WCAG, το κουμπί για ηλεκτρονικές υπηρεσίες του ΟΑΕΔ (e-Services), καθώς και κουμπί με το εικονίδιο του θαυμαστικού που εξηγεί τις υπηρεσίες αυτές, το πεδίο επισήμανσης κειμένου, το οποίο αλλάζει το χρώμα παρασκηνίου και χρώμα κειμένου όλων των παραγράφων για ευκολότερη ανάγνωση και τέλος τα κουμπιά αλλαγής γλώσσας.\nH πρόσβαση στα πεδία αυτά γίνεται με το πλήκτρο Tab και η ενεργοποίηση κάποιου πεδίου γίνεται αφού πατηθεί το πλήκτρο Enter στο πεδίο που έχετε επισημάνει.\nTo πεδίο "Επισήμανσης κειμένου" ενεργοποιείται αφού η εστίασει προχωρήσει σε αυτό πατώντας το πλήκτρο Tab και στη συνέχεια το πλήκτρο Space.\nΕπιπλέον πεδία μπάρας μενού του prosvasis.oaed.gr.\nΣτη μπάρα μενού, εκτός από το κεντρικό μενού, την πρόσβαση του οποίου περιγράψαμε παραπάνω, στα δεξιά βρίσκονται με δυνατότητα εστίασης, ο Ενιαίος Αριθμός Υποστήριξης Πολιτών (1555), τα κουμπιά των κοινωνικών δικτύων του ΟΑΕΔ, το κουμπί των σημείων εξυπηρέτησης και το πεδίο της γρήγορης αναζήτησης.\nΗ πρόσβαση στη πληροφορία που παρέχουν τα παραπάνω κουμπιά γίνεται εύκολα πατώντας το πλήκτρο Tab για επιλογή του επιθυμητού κουμπιού και στη συνέχεια πατώντας το πλήκτρο Enter για ενεργοποίηση του συνδέσμου.\nΗ χρήση της φόρμας γρήγορης αναζήτησης γίνεται ως εξής:\nΕπιλογή του πεδίου πατώντας το πλήκτρο Tab\nΕισαγωγή του ερωτήματος αναζήτησης στο πεδίο.\nΑκόμα ένα πάτημα του πλήκτρου Tab για επιλογή του κουμπιού υποβολής της φόρμας αναζήτησης\nΤέλος, χρήση του πλήκτρου Enter για υποβολή αιτήματος αναζήτησης και μετακίνησης στη σελίδα των αποτελεσμάτων.\nΣτη σελίδα αποτελεσμάτων βρίσκονται όλες οι σελίδες και τα άρθρα σχετικά με την αναζήτηση με δυνατότητα προσπέλασης των αποτελεσμάτων πατώντας το πλήκτρο Tab. Σε περίπτωση που δεν βρεθούν αποτελέσματα, πατώντας το πλήκτρο Tab εστιάζεται το μήνυμα "Κανένα αποτέλεσμα."\nΜε παρόμοιο τρόπο γίνεται η χρήση όλων των υπόλοιπων πεδίων αναζήτησης που υπάρχουν σε διάφορες σελίδες στον ιστότοπο με μόνες διαφορές:\nΗ ύπαρξη παραπάνω πεδίων για συμπλήρωση. Η διαδικασία υποβολής είναι η ίδια. Συμπληρώνοντας όλα τα πεδία ή και κάποια απο αυτά επιλέγοντας τα με το πλήκτρο Tab και στην συνέχεια υποβολή του αιτήματος επιλέγοντας το κουμπί της εκάστοτε φόρμας και πατώντας το πλήκτρο Enter.\nΣε κάποιες σελίδες υπάρχουν κουμπιά πλαισίου ελέγχου (checkbox) που χρησιμοποιούνται για φιλτράρισμα της αναζήτησης και εμφάνιση σχετικών και πιο συγκεκριμένων αποτελεσμάτων. Η διαδικασία αναζήτησης είναι ίδια με αυτή που περιγράφηκς παραπάνω με μόνη διαφορά να βρίσκεται στην επιλογή των φίλτρων (checkboxes) που επιθυμείτε πατώντας το πλήκτρο Tab και στη συνέχεια ενεργοποιώντας τα φίλτρα πατώντας το πλήκτρο Space.\nΠλοήγηση στον Slider της αρχικής σελίδας του prosvasis.oaed.gr.\nΣτο πάνω μέρος της αρχικής σελίδας του prosvasis.oaed.gr θα βρείτε τον slider. Ο Slider περιλαμβάνει εικόνες και πληροφορίες οι οποίες εναλλάσσονται μεταξύ τους χρησιμοποιώντας την πλοήγηση για εμφάνιση του επόμενου slide. Η πλοήγηση πραγματοποιείται με την χρήση του αριστερού και δεξιού βέλους καθώς και από τα στρογγυλά κουμπιά στο κάτω μέρος του slider. Η πλοήγηση απο το πληκτρολόγιο γίνεται με τον τρόπο που θα περιγραφεί παρακάτω.\nΞεκινώντας από το πάνω μέρος της σελίδας πατήστε το πλήκτρο Tab μέχρι να εστιάσετε (Θα εμφανιστεί μαύρο πλαίσιο) σε όλο το slider.\nΠατώντας το πλήκτρο Αριστερό βέλος και Δεξί βέλος μπορείτε να πλοηγηθείτε στο προηγούμενο και επόμενο slide αντίστοιχα.\nΣτη συνέχεια για να πλοηγηθείτε στο περιεχόμενο του κάθε slide που μπορεί να επιλεγεί πατήστε το πλήκτρο Tab\nΓια μετακινηθείτε σε προηγούμενο ή επόμενο slide χρησιμοποιώντας τα βέλη του slider πατήστε το πλήκτρο Tab μέχρι να εστιάσετε στο αντίστοιχο βέλος και στη συνέχεια πατήστε το πλήκτρο Enter για να μεταβείτε στο slide.\nΓια μετακινηθείτε σε προηγούμενο ή επόμενο slide χρησιμοποιώντας τα στρογγυλά κουμπιά στο κάτω μέρος του slider πατήστε το πλήκτρο Tab μέχρι να εστιάσετε στο αντίστοιχο κουμπί. Με το που εστιάσετε στο κουμπί θα επιλεγεί αυτόματα και θα μεταβείτε στο αντίστοιχο slide. Για να επιλέξετε κάποιο προηγούμενο slide πατήστε το πλήκτρο Shift και Tab μαζί.\nΤέλος έχει δημιουργηθεί και ένας απλούστερος τρόπος πλοήγησης μεταξύ των slides χρησιμοποιώντας απλά δυο πλήκτρα χωρίς να να χρειάζεται να επιλεγεί ο slider. Απλά πιέστε το πλήκτρο n για να μετακινηθείτε στο επόμενο slide και το πλήκτρο p για να μετακινηθείτε στο προηγούμενο. Έπειτα πιέστε το πλήκτρο Tab μέχρι να επιλέξετε τις εσωτερικές πληροφορίες του αντίστοιχου slide.\nΠλοήγηση στους πίνακες του prosvasis.oaed.gr.\nΣε αρκετά σημεία του ιστότοπου θα βρείτε χρήσιμες πληροφορίες και συνδέσμους ομαδοποιημένα σε οργανομένες δομές δεδομένων, τους πίνακες. Ένας πίνακας τυπικά αποτελείται από τον τίτλο του, που περιγράφει εν συντομία το περιεχόμενό του, στη πρώτη γραμμή θα βρείτε τους τίτλους που περιγράφουν τα δεδομένα των παρακάτω πεδίων και τέλος, κάτω απο τους τίτλους όλα τα δεδομένα του πίνακα.\nΌλα τα δεδομένα του πίνακα είναι οργανωμένα σε κελιά τα οποία μπορεί κανείς να προσπελάσει από τα αριστερά προς τα δεξιά ξεκινώντας από πάνω προς τα κάτω πατώντας το πλήκτρο Tab. Αλλά και ανάποδα από τα δεξιά προς τα αριστερά ξεκινώντας από κάτω προς τα πάνω πατώντας το πλήκτρο Shift μαζί με το πλήκτρο Tab.\nΣτον ιστότοπο prosvasis.oaed.gr έχει δημιουργηθεί ακόμα ένας πιο εύκολος τρόπος πλοήγησης σε πίνακες χρησιμοποιώντας τα πλήκτρα βελών. Η διαδικασία αυτή περιλαμβάνει τα εξής βήματα:\nΠατήστε το πλήκτρο Tab μέχρι να επιλέξετε την επικεφαλίδα του πίνακα.\nΣτη συνέχεια αν πατήσετε το πλήκτρο αριστερού ή δεξιού Βέλους θα επίλεξετε το πρώτο στοιχείου δεδομένων (Στήλη ενα γραμμή δυο συνήθως).\nΈπειτα πατώντας το Δεξί βέλος σας πάει στο επόμενο κελί δεδομένων και πατώντας το Αριστερό βέλος σας πάει στο προηγούμενο κελί δεδομένων.\nΜε τον τρόπο αυτό πλοηγήστε μόνο στα κελιά δεδομένων του πίνακα παραλείποντας τα κελιά που περιέχουν τους τίτλους.\nΌ τρόπος πλοήγησης αυτός μπορεί να συνδιαστεί και με τα πλήκτρα Tab και Shift - Tab για πλοήγηση στο επόμενο και προηγούμενο κελί του πίνακα αντίστοιχα, περιλαμβάνοντας και τα κελιά που περιέχουν τους τίτλους.\nΠλοήγηση στα ακορντεόν του prosvasis.oaed.gr.\nΣε κάποιες σελίδες της πλατφόρμας, όπως και η σελίδα της βοήθειας, περιλαμβάνουν δεδομένα οργανωμένα σε ένα template μορφοποίησης και οργάνωσης περιεχομένου, το ακορντεόν.Εκτός από τον προκαθορισμένο τρόπο πλοήγησης με το πλήκτρο Tab έχουν δημιουργηθεί επιπλέον ευκολότεροι και περισσότερο προσβάσιμοι τρόποι να πλοηγηθεί κανείς σε αυτά τα δεδομένα και να βρεί εύκολα αυτό που ψάχνει. Όλοι οι τρόποι που μπορεί ένας χρήστης να πλοηγηθεί στα ακορντεόν περιγράφονται παρακάτω.\nΠλοήγηση με το πλήκτρο Tab\nΠατώντας το πλήκτρο Tab επιλέξτε την πρώτη επικεφαλίδα του ακορντεόν, η οποία συνήθως είναι αναπτυγμένη (το περιεχόμενο του ακορντεόν εμφανίζεται απο κάτω) ή οποιαδήποτε επικεφαλίδα σας ενδιαφέρει, στη συνέχεια αν πατήσετε πάλι το πλήκτρο Tab θα εστιάσετε στο περιεχόμενο του αναπτυγμένου ακορντεόν. Αν υπάρχουν πεδία που μπορούν να εστιαστούν στο περιεχόμενο μπορείτε να πλοηγηθείτε σε αυτά πατώντας το πλήκτρο Tab μέχρι να φτάσετε στην επόμενη επικεφαλίδα.\nΓια να ανοίξετε το επόμενο ακορντεόν και να κλείσετε το προηγούμενο πατήστε το πλήκτρο Tab μέχρι να εστιάσετε στη νέα επικεφαλίδα και πατήστε το πλήκτρο Enter.\nΑκολουθήστε την ίδια διαδικασία μέχρι να πλοηγηθείτε σε όλη την πληροφορία.\nΠατώντας το πλήκτρο Shift σε συνδιασμό με το Tab μπορείτε να πλοηγηθείτε αντίστροφα.\nΠλοήγηση με το πλήκτρο Tab σε συνδιασμό με τα Βέλη πάνω και κάτω\nΠατώντας το πλήκτρο Tab επιλέξτε την πρώτη επικεφαλίδα του ακορντεόν η οποία συνήθως είναι αναπτυγμένη ή οποιαδήποτε επικεφαλίδα σας ενδιαφέρει, στη συνέχεια είτε πατήστε Tab για να πλοηγηθείτε στο περιεχόμενο του ανοιχτού ακορντεόν ή πατήστε το Κάτω βέλος για να πάτε στην επόμενη επικεφαλίδα. Πατώντας το κουμπί Πάνω βέλος μπορείτε να πάτε σε προηγούμενη επικεφαλίδα.\nΌταν επιλέξετε την επικεφαλίδα που σας ενδιαφέρει, πατήστε Enter για να την ανοίξετε. Με αυτόν τον τρόπο θα κλείσει η προηγούμενη και θα μπορέσετε να πλοηγηθείτε στις πληροφορίες του ανοιχτού ακορντεόν.\nΠλοήγηση με το πλήκτρο Tab σε συνδιασμό με τα πλήκτρα n και p\nΠατώντας το πλήκτρο n ανοίγει το επόμενο ακορντεόν από το ήδη αναπτυγμένο\nΠατώντας το πλήκτρο P ανοίγει το προηγούμενο ακορντεόν από το ήδη αναπτυγμένο\nΈπειτα πλοηγείστε στα δεδομένα του επιλεγμένου ακορντεόν πατώντας το πλήκτρο Tab\nΌλοι οι παραπάνω τρόποι μπορούν να χρησιμοποιηθούν συνδυαστικά.\nΠλοήγηση στις καρτέλες του prosvasis.oaed.gr.\nΣε πολλές σελίδες της πλατφόρμας, θα βρείτε πολλές πληροφορίες δομημένες σε καρτέλες, οι οποίες βρίσκονται στο αριστερό τμήμα της σελίδας με το αντίστοιχο περιεχόμενο στο δεξί μέρος της σελίδας. Η πλοήγηση στις πληροφορίες των καρτελών μπορεί να γίνει με δύο τρόπους. Ο ένας είναι ο προκαθορισμένος χρησιμοποιώντας το πλήκτρο Tab και ο άλλος τρόπος είναι ο προσαρμοσμένος και περιλαμβάνει την χρήση των πλήκτρων βελών αριστερά, δεξιά, πάνω και κάτω σε συνδιασμό με το πλήκτρο Tab με αποτέλεσμα την εύκολη και γρήγορη πλοήγηση.\nΠατήστε το πλήκτρο Tab για να εστιάσετε στο μενού των καρτελών που βρίσκεται στα αριστερά της σελίδας\nΑφού εστιάσετε σε κάποιο στοιχείο από το μενού των καρτελών και πατήστε το πλήκτρο Enter για να ανοίξετε την αντίστοιχη καρτέλα με τις πληροφορίες.\nΈπειτα πατώντας το πλήκτρο Tab πλοηγούμαστε μέχρι να περάσουμε στο δεξί μέρος της σελίδας μέσα στην ανοιχτή καρτέλα. Με αυτόν τον τρόπο πρέπει να εστιάσεις σε όλα τα επόμενα στοιχεία του μενού των καρτελών στα αριστερά για να φτάσεις στην ανοιχτή καρτέλα στα δεξιά.\nΠατώντας το πλήκτρο Shift σε συνδυασμό με το πλήκτρο Tab πλοηγείστε με αντίστροφη φορά στις καρτέλες και το μενού των καρτελών.\nΠατήστε το πλήκτρο Tab για να εστιάσετε στο πρώτο στοιχείου του μενού των καρτελών που βρίσκεται στα αριστερά της σελίδας\nΌταν επιλέξετε το πρώτο στοιχείο μπορείτε να πλοηγηθείτε στο επόμενο στοιχείο του μενού πατώντας το πλήκτρο Κάτω βέλος και αντίστοιχα στο προηγούμενο στοιχείο πατώντας το πλήκτρο Πάνω βέλος.\nΕφόσον επιλέξετε κάποιο στοιχείο από το μενού πατήστε το πλήκτρο Enter για να ανοίξετε την αντίστοιχη καρτέλα στα δεξιά.\nΓια να μεταβείτε απευθείας στην ενεργή καρτέλα στα δεξιά της σελίδας πατήστε το πλήκτρο Δεξί βέλος και έπειτα πλοηγηθείτε στα περιεχόμενα της καρτέλας που μπορούν να εστιαστούν πατώντας το πλήκτρο Tab.\nΠατώντας το πλήκτρο Αριστερό βέλος όταν βρίσκεστε μέσα στη δεξιά καρτέλα επιστρέφετε στο επιλεγμένο στοιχείο από το αριστερό μενού απο όπου μπορείτε να πλοηγηθείτε, με τον τρόπο που περιγράφηκε πάνω, στα υπόλοιπα στοιχεία του μενού καρτελών.


Κυκλοφόρησαν τα ημερολόγια του τμήματος Μπάσκετ του Ευκλή για το 2019. - Kalamata Times\nΗ διοίκηση του Συλλόγου Πεζοπόρων – Ορειβατών Καλαμάτας ”Ο Ευκλής” καλεί όλους τους φίλους της ομάδας αλλά και τα μέλη του Συλλόγου, να στηρίξουν την προσπάθεια και ευχαριστεί ιδιαίτερα τους χορηγούς του ημερολογίου, οι οποίοι είναι :\n__KΑΦΕΚΟΥΤΙ Τηλέφωνο: 2721 110367, Μακεδονίας 16, Καλαμάτα.\n__ADVERTEK – advertising technologies\nΣχεδιασμός Ιστοδελίδων , Ηλεκτρονικό Κατάστημα\nInternet Marketing , Εφαρμογές για κινητά,\nΕφαρμογές Social Media , Search Engine Optimization\nΦραντζή 18 & Αριστομένους 3ος Όροφος, Καλαμάτα\nΤηλ. 27210 88190, mail:info@advertek.gr\n__Μάρμαρα – Γρανίτες Πανταζής.\nΑθηνών 200, Καλαμάτα, τηλ. 27210 81435.\n__Υπηρεσίες Διεκπεραίωσης Κλάπας Νίκος\nΟμήρου 27, Καλαμάτα, τηλ. 697332866.\n__ Dolce Ζαχαροπλαστείο.\nΦιλελλήνων 34, Καλαμάτα, τηλ. 27210 81140.\n__Κατάστημα Moto Bicycle Κότσης Γ. – Οικονομοπούλου Ε.\nΚορώνης 2, Καλαμάτα, τηλ. 27210 90627.\nΕυχαριστούμε επίσης την Παναγιώτα Γούργαρη και το STAMP EXPESS (Σόλωνος 4, Καλαμάτα, τηλ. 27210 96715) για την καλλιτεχνική επιμέλεια της έκδοσης.\nΠληροφορίες για το τμήμα μπάσκετ δίδονται από τον προπονητή του τμήματος Ηλία Στακιά (τηλ. 6947006353).\nΕπίσης μπορείτε να προμηθευτείτε τα ημερολόγια στις προπονήσεις της ομάδας.\nΣχετικά άρθραΕλένη ΟικονομοπούλουΗλίας ΣτακιάςημερολόγιοΣΠΟΚ ΕΥΚΛΗΣ


Δήμος Χαλανδρίου: Υπερτριπλάσιο το τίμημα του κυλικείου στο Κοιμητήριο, με ανοιχτή δημόσια δημοπρασία - OTA VOICE Δήμος Χαλανδρίου: Υπερτριπλάσιο το τίμημα του κυλικείου στο Κοιμητήριο, με ανοιχτή δημόσια δημοπρασία - OTA VOICE\nΔήμος Χαλανδρίου: Υπερτριπλάσιο το τίμημα του κυλικείου στο Κοιμητήριο, με ανοιχτή δημόσια δημοπρασία\nΟ Δήμος Χαλανδρίου, με αφορμή τη διαμάχη που έχει ξεσπάσει για το τίμημα της μίσθωσης του Δήμοτικού Κοιμητηρίου, εξεδωσε την παρακάτω ανακοίνωση-απάντηση:\n«Τέταρτη στη σειρά ανακοίνωση από την παράταξη «Χαλάνδρι σε Δράση» της κ. Αγαπητού και του κ. Κουράση… Καμία έκπληξη! Κατανοητή η προσπάθεια τους να δικαιολογήσουν τα αδικαιολόγητα για την ωμή και προκλητική στάση τους ενάντια στο δημόσιο συμφέρον.\nΣτο σπίτι του κρεμασμένου, δεν μιλάμε για σκοινί…»


Με την Άννα Διαμαντοπούλου η Ελλάδα φιλοδοξεί να βρεθεί στο προσκήνιο του 21ου αιώνα! | offlinepost\nΑρχική Πολιτική Γνώμη Με την Άννα Διαμαντοπούλου η Ελλάδα φιλοδοξεί να βρεθεί στο προσκήνιο του...\nΟι υπερκομματικές προτάσεις ήταν ανέκαθεν εκείνες που μπορούσαν να προσφέρουν μια διαφορετική οπτική στην επιλογή προσώπων για τη στελέχωση καίριων θέσεων σε φορείς της Ευρωπαϊκής οικογένειας.\nΈτσι και με την επιλογή της Άννας Διαμαντοπούλου για τη διεκδίκηση της ηγεσίας του ΟΟΣΑ, η Ελλάδα απέδειξε ότι, με ένα αρκετά καλό ψάξιμο, κατάφερε και βρήκε το ισχυρό εκείνο χαρτί της τράπουλας, το οποίο μπορεί να αλλάξει τον ρου του παιχνιδιού. Η επιλογή της ήρθε από το πουθενά, όμως σίγουρα σηματοδοτεί τη συνέχεια μιας πολιτικής, που θέλει να αξιοποιεί ανθρώπους όλων των πολιτικών ακτών, ασχέτως αν διαθέτουν κομματικές δάφνες ή περγαμηνές.\nΕίναι μια επιλογή που προάγει την εξωστρέφεια και τις δημιουργικές εκείνες δυνατότητες της χώρας μας, διαθέτοντας διεθνή αναγνώριση και εμπειρία και πολύπλευρες δράσεις σε διάφορους σημαντικούς κοινωνικούς τομείς, όπως η εκπαίδευση, η εργασιακή απασχόληση και οι νέες τεχνολογίες. Όλα αυτά τα ζητήματα ανήκουν στην ατζέντα του ΟΟΣΑ και θα αποτελέσουν προκλήσεις για τα κράτη του 21ου αιώνα.\nΗ επιλογή, επίσης, μιας γυναίκας για τη διεκδίκηση της ηγεσίας ενός διεθνούς οργανισμού μόνο θετικά μπορεί να ιδωθεί και ως συνέχεια των τολμηρών επιλογών, που, ίσως, καταφέρουν να αντιστρέψουν το αρνητικό ισοζύγιο, στο οποίο δυστυχώς πρωταγωνιστεί η χώρα μας.\nΜε ιδιαίτερες γνώσεις και ικανότητα να συνομιλεί με άτομα του πολιτικού και επιστημονικού χώρου της Ευρώπης, μιας και προΐσταται, εδώ και μια οκταετία, στο Ινστιτούτο Δίκτυο, η εμβέλειά της ξεπερνάει τα εθνικά μας σύνορα και αποτελεί μια επιλογή με βαθύ πολιτικό νόημα. Η συνεργασία των κρατών και η κοινή ανάπτυξή τους, στην πορεία του ταραχώδους 21ου αιώνα, θα έρθει μέσα από συγκλίσεις, αλλά και μέσα από αναγκαίες ρίξεις.\nΟ ρόλος των διεθνών οργανισμών θα πρέπει να είναι η διαμόρφωση του χώρου εκείνου μέσα στον οποίο θα αναπτυχθούν οι νέες ιδέες. Η πανδημία, η παγκόσμια οικονομική αναταραχή και τα κρίσιμα θέματα ασφαλείας, που ανακύπτουν περιφερειακά, θα φέρουν – αν δεν έχουν φέρει κιόλας, δηλαδή – την Ευρώπη σε μια μεγάλη ιστορική περίοδο συζήτησης. Η περίοδος αυτή δεν μπορεί παρά να είναι μεταβατική. Η Ελλάδα μόνο να κερδίσει έχει πρωταγωνιστώντας σε αυτήν την μετάβαση. Για πρώτη φορά, ύστερα από εξήντα και πλέον χρόνια, η Ελλάδα φιλοδοξεί να τα καταφέρει. Το αξίζουμε; Το έχουμε αποδείξει και με το παραπάνω!


Gian Luigi Bonelli | Comics Trades!\nFRANCESCO GAMBA – ΕΝΑΣ ΣΧΕΔΙΑΣΤΗΣ ΘΡΥΛΟΣ\nΣτην ιστορία που συνοδεύει τους χάρτινους θρύλους, υπάρχουν ονόματα δημιουργών που ξεχώρισαν για αυτά που μας χάρισαν και ήταν πολλά. Είτε σε δικές τους εμπνεύσεις, είτε δουλεύοντας πάνω σε αρχικές δουλειές άλλων, άφησαν πράγματι εποχή με μια χαρακτηριστική σχεδιαστική γραμμή, που όσα χρόνια και αν περάσουν θα αναγνωρίζεται. Θα γεννάει αναμνήσεις και συναισθήματα, όπως όταν διαβάζαμε αυτές τις ιστορίες μικροί, μη γνωρίζοντας τίποτα για αυτούς που βρίσκονταν πίσω τους. Με αφορμή το αφιέρωμα που κάνουμε αυτές τις μέρες στα εικονογραφημένα του κ. Ανεμοδουρά, σήμερα(αλλά και τις επόμενες μέρες), θα σας παρουσιάσουμε μερικούς από αυτούς τους καλλιτέχνες που όλοι οι Έλληνες νεαροί του`70, διάβασαν κάποτε τις ιστορίες τους και τις αγάπησαν. Για αρχή σας έχουμε σήμερα έναν σχεδιαστή μύθο για την γειτονική Ιταλία, τον Francesco Gamba. Γεννήθηκε το 1926 στην πόλη Spezia, από μια οικογένεια καλλιτεχνική. Ο μεγάλος του αδελφός Pietro , ήταν σχεδιαστής κόμικς και του έδωσε τις πρώτες επιρροές, για να ξεδιπλώσει στην συνέχεια το πλούσιο ταλέντο του και να χαράξει μια πολύ σημαντική πορεία στον χώρο. Ο Francesco Gamba δεν έκρυψε ποτέ την αγάπη του για τους χαρακτήρες και τις εικόνες της Άγριας Δύσης, κάτι που βγήκε με την μορφή του ‘Razzo Bill’ για τον οίκο Alpe, στα τέλη της δεκαετίας του`40. Το 1949 δημιουργεί τον χαρακτήρα ‘Musetta’ στον οίκο Ippocampo και στη συνέχεια αναλαμβάνει βασικός σχεδιαστής του ‘Yorga’, μιας νέας σειράς που προωθούσε τότε ο μεγάλος Gian Luigi Bonelli, με τον Antonio Canale. Η δουλειά του γνώρισε μεγάλη αναγνώριση μεταξύ των αναγνωστών, κι έτσι παίρνει τα μολύβια του και προχωράει στην επόμενη ιδέα του σεναριογράφου Guido Martina(διαβάστε παλαιότερο άρθρο). Είναι το περίφημο ‘Pecos Bill’, στο τιμόνι της σχεδίασης του οποίου θα μείνει για τέσσερα χρόνια, από το 1950 μέχρι το 1954. Η φήμη του θα απογειωθεί και το 1956 ο κ. Bonelli θα του δώσει δύο ακόμη χαρακτήρες, ο ένας εκ των οποίων ήδη καταξιωμένος. Είναι τα ‘Terre e Rocky Starr’ και η σειρά – θρύλος των Ιταλικών κόμικς της εποχής, ‘Piccolo Ranger’. Εκεί κυριολεκτικά θα αφήσει εποχή και η καριέρα του θα εκτιναχθεί στα ύψη! Τα σκίτσα του στον «Ρίνγκο» τα χαρήκαμε για πολλά τεύχη του εβδομαδιαίου «Μπλέκ» του κ. Ανεμοδουρά. Κρίμα που δεν έγινε το ίδιο και με τις ιστορίες του ‘Zagor’ που εικονογράφησε. Στο βιογραφικό του και οι ιστορίες που έκανε για τον άλλο κόμικς – θρύλο, τον ‘Tex'(από αυτές διαβάσαμε κάποιες στο «Ροντέο»). Ο Francisco Gamba σφράγισε μια ολόκληρη εποχή με την παρουσία του στα εικονογραφημένα και έβγαλε μια αγνότητα που ακόμη και στις μέρες μας είναι πανέμορφη. Τα σκίτσα του χαρακτηρίζονται από τον ρεαλισμό και το χιούμορ, με μια λεπτομέρεια που δεν κουράζει, ενώ σε πολλές περιπτώσεις τα πλάνα που επιλέγει στα καρέ του μοιάζουν κινηματογραφικά. Είναι εκφραστής μιας υπέροχης γενιάς εμπνευσμένων δημιουργών, που δίχως αυτούς ο κόσμος των κόμικς θα ήταν φτωχότερος.\nΑναρτήθηκε στις Arts, Comics, Comics Archive, Comics Characters, Comics Creators, Comics History, Comics Legends, Comics Trades, Comics Treasures!, Comics Tributes, CT Exclusive, Culture, Greek Comics, Il Piccolo Ranger, Italian Comics, Άρθρα Μελών, Έρευνα, Ήρωες & Δημιουργοί, Αποσπάσματα, Αποκλειστικότητες, Αρχείο, Αφιερώματα, Αναμνήσεις, Ανεμοδουράς, Βινιέτες, Γουώλτ Ντίσνεϋ, Δημιουργοί, Εργασίες Κοινότητας, Εργασίες Μελών, Εσωτερικές Σελίδες, Η Ιστορία των Κόμικς, Κόμικς, Κόμικς Έρευνα, Κόμικς Αναμνήσεις, Κόμικς Θρύλοι, Κόμικς Θησαυροί!, Κόμικς Καταγραφή, Κόμικς Χαρακτήρες, Κάποτε στην Ελλάδα!, Μπλέκ, Νέες Προσθήκες Κατηγοριών, Παραλειπόμενα, Πολιτισμός, Ρίνγκο, Σπάνια Κόμικς, Στυλιανός Ανεμοδουράς, Τέχνες, Western Comics\nΕτικέτες: Arts, Comics Archive, Comics Creators, Comics History, Comics Legends, Comics Trades, Comics Tributes, CT Exclusive, Culture, Edizioni Alpe, Edizioni Audace, Edizioni Ippocampo, Francisco Gamba, Gian Luigi Bonelli, Greek Editions Comics, Il Piccolo Ranger, Italian Comics, Italian Creators, παραλειπόμενα, Άρθρα Μελών, Έρευνα, Αποσπάσματα, Αποκλειστικότητες, Αρχείο, Αφιερώματα, Αναμνήσεις, Ανεμοδουράς, Βινιέτες, Βιογραφικά Δημιουργών, Δεκαετία 1970, Δημιουργοί, Εργασίες Κοινότητας, Εργασίες Μελών, Ελληνικές Εκδόσεις Κόμικς, Η Ιστορία των Κόμικς, Ιταλικά Κόμικς, Ιταλοί Δημιουργοί, Κόμικς, Κόμικς Αναμνήσεις, Κόμικς Θρύλοι, Κάποτε στην Ελλάδα!, Καρέ, Καταγραφή, Μπλέκ, Ρίνγκο, Σκίτσο, Τέχνες, Members Articles, Tex, Zagor


ΘΗΡΑΖΕΙΝ: Στα ποτήρια μας Μαυροτράγανο από τη Σαντορίνη\nΕπί δεκαετίες «δευτεραγωνιστής», η θηραϊκή ποικιλία βγαίνει δυναμικά πλέον στο προσκήνιο\nΓηγενής ποικιλία της θηραϊκής γης, το Μαυροτράγανο βρισκόταν επί χρόνια στη σκιά του Ασύρτικου, των εκλεκτών Vinsanto και της πολυδυναμικής Σαντορίνης. Το Αθήρι και το Αϊδάνι ήταν οι δευτεραγωνιστές και η Μανδηλαριά έβρισκε τη θέση της κυρίως στα γλυκά Mezzo. Το μαύρο και τραγανό σταφύλι, εκτοπισμένο από το προσκήνιο για χρόνια, επανήλθε δυναμικά, χάρη στο μεράκι και τις ικανότητες κάποιων οινοποιών της Σαντορίνης, μέσα από πολύ ενδιαφέροντα βαθυκόκκινα και περίπλοκα κρασιά. Θα μας απασχολήσει πολύ στο μέλλον. Αυτό συμπεράναμε δοκιμάζοντας τέσσερις αντιπροσωπευτικές ετικέτες, σε μια γευσιγνωσία που διοργάνωσε ο διεθνής οργανισμός Slow Food.\nΝέοι αμπελώνες θα δώσουν τη λύση\nΤο Μαυροτράγανο είναι μία υπό εξαφάνιση ποικιλία της Σαντορίνης. Στο παρελθόν, η οινοποίησή της γινόταν στις κάναβες της Θήρας με σκοπό να συμβάλει στην αρωματική και γευστική βελτίωση των ερυθρών γλυκών ντόπιων οίνων. Εντούτοις, το ενδιαφέρον των οινοποιών γι' αυτήν εξασθένησε με την πάροδο των χρόνων, προφανώς και εξαιτίας της τουριστικής ανάπτυξης στο νησί. Ετσι, αυτή τη στιγμή η σημαντικότερη δυσκολία για τους οινοποιούς που ασχολούνται με την αναβίωση του Μαυροτράγανου είναι η μικρή ποσότητα και η συλλογή των σταφυλιών (που φυσικά γίνεται χειρωνακτικώς), καθώς τα αμπέλια -ηλικίας άνω των 50 ετών- βρίσκονται διάσπαρτα στους αμπελώνες και, όπως χαρακτηριστικά μας είπαν οι υπεύθυνοι του Κτήματος Σιγάλα, «ο παραγωγός μπορεί να πρέπει να πάει στο αμπέλι για να τρυγήσει μόλις 10 κιλά σταφύλια»! Η μόνη λύση, λοιπόν, ήταν να φυτευτούν νέοι αμπελώνες για να διευκολυνθεί η ούτως ή άλλως μικρή παραγωγή του Μαυροτράγανου - που ωστόσο έχει ήδη διακριθεί στις πρώτες πειραματικές οινοποιήσεις του, τόσο στην Ελλάδα όσο και στο εξωτερικό. Ν. Μ.\nΜαυροτράγανο 2007 Κτήμα Αργυρού\nΕίναι μόλις η δεύτερη έκδοση και η παραγωγή του δεν ξεπερνά τις 5.000 φιάλες. Το κρασί παραμένει για 18 μήνες στο βαρέλι πριν εμφιαλωθεί.Αλκοόλ: 13,5%Χαρακτηριστικά: Σκούρο κόκκινο χρώμα, γλυκά αρώματα μαύρων φρούτων, δέρματος, καπνού και δρυός, αλλά και έντονη γήινη αίσθηση με ελαφριά μεταλλικότητα. Σώμα σε καλό επίπεδο και εξαιρετικά ισορροπημένη γεύση. Μεγάλη επίγευση.Συνοδεύει: Πιάτα με μανιτάρια, μπιφτέκια και γενικά κόκκινα κρέατα.Διάρκεια ζωής: 5 - 10 χρόνια.Τιμή: 22 €\nΜαυροτράγανο 2007 Santo Wines\nΗ πρώτη προσπάθεια οινοποίησης της ποικιλίας έγινε πριν από επτά χρόνια, ενώ πριν από τέσσερα έγιναν οι πρώτες εμφιαλώσεις. Η Ενωση παράγει γύρω στις 2.000 φιάλες Μαυροτράγανο, ενώ αυτήν τη στιγμή έχει υπό την επίβλεψή της 40 στρέμματα με καινούργια φυτεμένα αμπέλια.Αλκοόλ: 12%Χαρακτηριστικά: Βαθύ κόκκινο χρώμα με ανοιχτόχρωμες ανταύγειες στο στεφάνι του. Αρώματα φρέσκιας φράουλας και μαρμελάδας κεράσι στη μύτη, αλλά και ζαμπόν, καπνός και ελαφριά μεταλλικότητα που κυρίως γίνεται αισθητή στο στόμα. Νόστιμες τανίνες, καλά ενσωματωμένες και σχετικά φρέσκο ακόμα.Συνοδεύει: Κόκκινα κρέατα σχάρας ή μαγειρεμένα με ελαφριές σάλτσες.Διάρκεια ζωής: 5 χρόνια τουλάχιστον.Τιμή: 17 €\nΜαυροτράγανο 2006 Κτήμα Σιγάλα\nΤο Μαυροτράγανο του Σιγάλα κυκλοφορεί από το 1997, αλλά η διάθεσή του γίνεται κυρίως από το Κτήμα και, παρότι εξάγεται, δεν θα το βρούμε στις κάβες της Αθήνας. Το 2002 έγινε αναδιάρθρωση των αμπελώνων και σταδιακά φυτεύτηκαν περίπου 80 στρέμματα Μαυροτράγανο. Η χρονιά του 2008 αναμένεται να δώσει γύρω στις 10.500 φιάλες.Αλκοόλ: 14,5%Χαρακτηριστικά: Συμπαγές κόκκινο χρώμα και περίπλοκο αρωματικό μπουκέτο, όπου ξεχωρίζουν μαρμελάδα κόκκινων φρούτων, καπνός, άγρια βότανα, μυρωδικά και πικάντικα μπαχαρικά. Καλοδομημένο και με πολύ καλό σώμα. Εξαιρετικής ποιότητας τανίνες που δείχνουν πως το μέλλον του θα είναι μεγάλο. Φρουτώδης και μεγάλη επίγευση.Συνοδεύει: Κόκκινα κρέατα με πικάντικες και περίπλοκες σάλτσες, κίτρινα πικάντικα τυριά.Διάρκεια ζωής: Πάνω από 7 χρόνια.Τιμή: 35 €\nΜαυροτράγανο 2006 Κτήμα Χατζηδάκη\nΕίναι εμφιαλωμένο σε μόλις 4.700 φιάλες, με μια πινελιά από Μανδηλαριά. Το Κτήμα Χατζηδάκη διαθέτει 20 στρέμματα φυτεμένους αμπελώνες Μαυροτράγανου, εκ των οποίων αυτή τη στιγμή οι μισοί βρίσκονται στην παραγωγή.Αλκοόλ: 14%Χαρακτηριστικά: Βαθύ ερυθρό χρώμα, αρώματα φρέσκων μαύρων φρούτων, μεταλλικότητα και γήινη αίσθηση. Καλής πυκνότητας σώμα και τανίνες πικάντικες και άγουρες ακόμα, που φαίνεται πως χρειάζονται κι άλλο χρόνο για να μαλακώσουν. Εντονη αίσθηση βαρελιού στην επίγευση και ελαφριά πικρίλα.Συνοδεύει: Κόκκινα κρέατα και γενικά φαγητά με κόκκινες σάλτσες.Διάρκεια ζωής: Τουλάχιστον 7 χρόνια.Τιμή: 16 €\nΑναρτήθηκε από Θήρα-ζειν στις 12:47 μ.μ.


Η Κατερίνα Λέχου έχει αντιστρέψει τον χρόνο! Ποζάρει με μαγιό στην παραλία και το «κορίτσι» της\n20-08-2020 • 16:44μμ\nUPD: 20-08-2020 • 17:00μμ\nΗ Κατερίνα Λέχου, μια από τις πιο εντυπωσιακές Ελληνίδες ηθοποιούς, δεν έχει αφήσει τον χρόνο να περάσει από πάνω της.\nΗ αγαπημένη ηθοποιός που εδώ και 12 χρόνια ζει ευτυχισμένη στο πλευρό του συζύγου της Μάνου Στρατάκη, έχει αφοσιωθεί τα τελευταία χρόνια στο θέατρο, με τελευταία τη συμμετοχή της στην παράσταση «Αρχιμάστορας Σόλνες» που ανέβηκε στο θέατρο Ιλίσια.\nΗ Κατερίνα Λέχου αν και δεν ανεβάζει συχνά προσωπικές της στιγμές στα μέσα κοινωνικής δικτύωσης, εξέπληξε ευχάριστα τους ακόλουθούς της στο Instagram αναρτώντας μια φωτογραφία από τις διακοπές της. Ποιος θα πίστευε ότι διανύει το 53ο έτος της ηλικίας της;\nH καταξιωμένη καλλιτέχνιδα διατηρεί την καλλίγραμμη σιλουέτα της ενώ κάθε μέρα που περνάει, η ίδια φαίνεται όλο πιο φρέσκια και ανανεωμένη. Συντροφιά της, το αγαπημένο της λυκόσκυλο που την ακολουθεί παντού. «Το κορίτσι μου» έγραψε στη λεζάντα της φωτογραφίας και τα αποθεωτικά σχόλια «έπεσαν βροχή» και για τις δυο τους.


_ M A N T A T A _ : Προβληματισμοί 1\nκι ο Μάρτης... το χαβά του !\n24 του Μάρτη 2020\n10 μέρες κλεισμένοι στο σπίτι με τα μέτρα να γίνονται συνεχώς αυστηρότερα - δεύτερη μέρα με περιορισμό μετακίνησης εκτός κατοικίας για ολόκληρο τον πληθυσμό - κι ο Θεός ξέρει πού θα φτάσουμε!\nΤα πρώτα μέτρα μιλούσαν για περιορισμό των ευπαθών ομάδων και των ηλικιωμένων άνω των 65 χρονών. Να μη βρίσκονται πολλοί μαζί και κοντά - κοντά ο ένας με τον άλλο.\nΚλείνουν τα καταστήματα, οι ναοί, θέατρα, γήπεδα, αεροδρόμια και λιγοστεύουν τα δρομολόγια των μέσων μαζικής μεταφοράς.\nΜόνον τα φαρμακεία, τα καταστήματα τροφίμων και των ηλεκτρονικών θα λειτουργούν, αλλά οι πελάτες θα πρέπει να είναι μακριά, δυο μέτρα ο ένας από τον άλλο και να πληρώνουν με κάρτα κι όχι με χαρτο-νομίσματα.\nΑυτά αφήνονταν στην ατομική διάκριση κι ευθύνη του καθενός και δεν ανταπέδωσαν πολύ. Αποτέλεσμα; Τα μέτρα έγιναν αυστηρότερα!\nΓια να κυκλοφορήσεις πρέπει να στείλεις μήνυμα στο 13033 με αναφορά του λόγου μετακίνησης πότε, πού και για πόσο;\nΟι εργαζόμενοι έχουν τη δική τους βεβαίωση με σφραγίδα του εργοδότη κι αναφέρουν πότε, πού και για πόσο απασχολείται ο εργαζόμενος.\nΈτσι, κάθε μετακίνηση φαίνεται κι ελέγχεται από τους αρμόδιους. Σκοπός του ελέγχου;\nΝα μην εξαπλωθεί περαιτέρω ή ν' αργήσει ο Κορονοϊός. Φάρμακο ειδικό δεν έχουμε, εμβόλιο πουθενά, οπότε, ας προφυλαχτούμε με τον εγκλεισμό όλων μας στο σπίτι.\nΆλλοι αντέχουν τον εγκλεισμό κι άλλοι όχι. Άλλοι το παίρνουν στο αστείο κι άλλοι στα σοβαρά. Θα έχουμε αργότερα τα αποτελέσματα. Ευτυχώς υπάρχει το διαδίκτυο! Μ' αυτό λύνονται πολλά προβλήματα επικοινωνίας κι εκπαίδευσης.\nΟι νεκροί και τα θύματα ξεπερνούν, ίσως, και αυτά του πολέμου. Οι δουλειές σταμάτησαν και μαζί τους σταματούν και τα μεροκάματα μαζί με τα προϊόντα. Οι μαυραγορίτες πήραν θάρρος και δρουν πάλι, ενώ οι στρατηγοί του πολέμου - γιατροί - δίνουν μεγάλες μάχες και ηρωποιούνται δικαιολογημένα. Μερικοί πέφτουν στη μάχη χτυπημένοι από τον αόρατο εχθρό.\nΚλεισμένοι στα σπίτια στο χωριό ή την πόλη προσπαθούμε να βρούμε ασχολίες, για να μην παλαβώσουμε ή μελαγχολήσουμε. Βρήκαμε το χρόνο να ασχοληθούμε με τον εαυτό μας, την οικογένειά μας, το σπίτι μας, την αυλή μας, τον κήπο μας, το διάβασμα, τη μουσική, τη φωτογραφία και το βίντεο, το γράψιμο και το θέατρο.\nΣε όλα βοήθησε κι ο καιρός, που έγινε βροχερός, με κρύο, αέρα και χιόνια! Κι η εναλλαγή των εποχών μέσα στο Μάρτη συνεχίζεται!\nΤη μια μέρα λιακάδα! Βάζεις πλυντήριο και χαίρεσαι τη λιακάδα.\nΤο βράδυ σουφρώνει το πρόσωπό του ο ουρανός, αρχίζει να σκοτεινιάζει με μαύρα σύννεφα και να τη η ψιχάλα, που σε λίγο γίνεται χιονόνερο. Το πρωί ξυπνάς και τα βλέπεις όλα άσπρα κι ελπιδοφόρα. Κατά τις δέκα με έντεκα τρέχουν τα σταλάγματα από τις στέγες και μέχρι τις δώδεκα ψάχνεις να φωτογραφήσεις το χιόνι, που έγινε άφαντο! Το κακό, όμως δεν είναι που έγινε άφαντο το χιόνι και δεν το φωτογράφησες, αλλά που πάγωσε τα λουλούδια της αμυγδαλιάς, της αχλαδιάς, της δαμασκηνιάς, της ροδακινιάς κλπ.\nΤο μεσημέρι απολαμβάνεις καμιά ώρα ανοιξιάτικο ήλιο!\nΜετά ο ήλιος αρχίζει να παίζει μαζί σου το κρυφτούλι πίσω απ' τα σύννεφα!\n-Τζα! Εδώ είμαι. Εκεί είμαι.\n-Πού είσαι ο ήλιε;\n-Τι είπαν στην τηλεόραση για τον καιρό;\n-Α, τα ίδια και πάλι τα ίδια.\nΤοπικές βροχές, πτώση θερμοκρασίας και χιονοπτώσεις στα ορεινά.\nΕίκοσι οι νεκροί, εκατόν τριάντα τα νέα κρούσματα, τριάντα πέντε διασωληνωμένοι, δώδεκα θεραπεύτηκαν και πήραν εξιτήριο, πηγαίνοντας στο σπίτι τους.\nΤη γλίτωσαν οι τυχεροί!\nΑύριο θ' ακούσουμε τα νεότερα.\nΑύριο είναι εθνική γιορτή. Γιορτάζουμε την εθνική λευτεριά μας.\n-Από τον Κορονοϊό πότε θα λευτερωθούμε; Θα επιζήσουμε; Πόσοι και ποιοι;\n-Θεέ μου, δώσε μας κουράγιο!\n"Ιδέα για ηλεκτροκίνητα"\n21 του Φλεβάρη 2020\nΧαίρομαι πολύ, που θα χρησιμοποιηθεί καθαρή ενέργεια για την κίνηση των αυτοκινήτων.\nΌμως! Ενώ ψάχνουμε την ταχύτητα και την αφαίρεση της μόλυνσης στην κίνηση, χάνουμε χρόνο σε φόρτιση. Γιατί δεν ακολουθούμε τη λύση της έτοιμης "φορτισμένης" μπαταρίας, όπως με τις σημερινές καινούργιες;\nΣταματάς στο σταθμό ηλεκτρικής ενέργειας, δίνεις τη δική σου "αφόρτιστη" μπαταρία και παίρνεις την έτοιμη "φορτισμένη" μπαταρία!\n25 του Οχτώβρη 2019\nΠριν φύγω για τα χειμαδιά - Αθήνα - προέκυψε ένα ταξίδι στο Μοναστήρι των Σταγιάδων. Είχα μερικά χρόνια να περάσω από κει κι άρπαξα την ευκαιρία. Οδηγούσε ο γαμπρός μου, ο Πάνος, και για συντρόφους είχαμε την αδελφή μου, Ροϊδούλα, και τον παππούλη, τον π. Κοσμά.\nΦτάσαμε κατά τις δέκα το πρωί. Όλα ήταν ήσυχα και το μοναστήρι ... ησυχαστήριο!\nΑπ' έξω, ως συνήθως, η όψη θυμίζει Βυζάντιο. Εξωτερική κι εσωτερική Πύλη. Παρακάμψαμε την πρώτη, περνώντας από τον πλαϊνό αυτοκινητόδρομο. Μεγάλη η Πύλη, δεν βρίσκεις τρόπο για να μπεις. Χτυπήσαμε το κουδούνι. Επισκεπτήριο από τις εννιά μέχρι τις δώδεκα. Ευτυχώς ήρθαμε νωρίς!\nΗ Πύλη άνοιξε και μια μοναχή εμφανίστηκε στο πλαίσιο της εισόδου. Μόλις είδε τον παππούλη και την αδελφή μου, χαμογέλασε και μας υποδέχτηκε ευχάριστα.\nΜπήκαμε στην αυλή και μετά στον ιερό ναό. Μετά το καθάρισμα έγινε 'καινούργιος"!\nΑνάψαμε το κεράκι μας, προσκυνήσαμε και κατευθυνθήκαμε προς την τραπεζαρία, όπου μας περίμενε η ηγουμένη. Χαιρετηθήκαμε δεόντως, κουβεντιάσαμε για το λόγο που πήγαμε και συζητήσαμε για διάφορα θέματα.\nΧώρος υποδοχής - προθάλαμος για το αρχονταρίκι\nΈτσι, μάθαμε πως το μοναστήρι έχει τρεις τέσσερις μοναχές μόνον, που είναι πια ηλικιωμένες ή και άρρωστες. Για να τα βγάζουν πέρα, λειτουργεί το σύστημα του δανεισμού των μοναχών.\nΛυπηθήκαμε γι' αυτό. Εδώ είχε έρθει ο Αρχιεπίσκοπος Χριστόδουλος, το 2004, για τα χίλια χρόνια από την ίδρυση του μοναστηριού. Τότε πρέπει να είχε τις διπλάσιες μοναχές, αν θυμάμαι καλά, και ήταν νέες.\nΜαραζώνουν και τα μοναστήρια, όταν δεν ανανεώνεται το προσωπικό.\nΑγναντιά Χασίων Καλαμπάκας\nΦεύγοντας, φωτογράφησα, από το αυτοκίνητο, την Αγναντιά Καλαμπάκας, όσο μπορούσα καλύτερα, χωρίς στάση.\nΦθινόπωρο παντού! Μέσα μας, στο μοναστήρι, στη φύση...


PIAZZA del POPOLO ®: O πρωταθλητής δρόμων Δήμος Μαγγίνας άφησε τον Ολυμπιακό για τον Εθνικό\nΕπιστρέφει στον τόπο του ο Δήμος Μαγγίνας, για χρόνια πρωταθλητής Ελλάδος στους δρόμους αντοχής. Ο 31χρονος Εβρίτης δρομέας ο οποίος έτρεχε για τον Ολυμπιακό από το 2004 που κατέβηκε στην Αθήνα, θα αγωνίζεται από φέτος για την πατρίδα του, την Εθνική και τον Εθνικό Αλεξανδρούπολης.\nΗ μεταγραφή προκάλεσε σοκ στο Πανελλήνιο κατεστημένο του στίβου, μιας και ο Μαγγίνας είναι εν ενεργεία πρωταθλητής στα 10.000, στον ανώμαλο δρόμο, στον κλειστό στίβο και διεθνής. Γυμνάζεται από πέρυσι με τον κορυφαίο Έλληνα προπονητή δρόμων αντοχής Χρήστο Παπαχρήστο στην Αθήνα, με συναθλητές τους καλύτερους Έλληνες δρομείς και σκοπεύει τα επόμενα χρόνια να επιστρέψει στην γενέτειρα του Αλεξανδρούπολη.\nΗ πρόταση του Εθνικού ήταν μια ευχάριστη έκπληξη για τον Μαγγίνα, ο οποίος παρακολουθεί τα τελευταία χρόνια την πορεία του Εθνικού και ελπίζει να τον βοηθήσει, να πρωταγωνιστήσει και στους δρόμους. Ο Δήμος Μαγγίνας θα είναι η σημαία του Εθνικού για τα επόμενα χρόνια και μπορεί να λειτουργήσει ως πρότυπο για την επόμενη γενιά δρομέων του συλλόγου, όπως και στο Running Team του. Στόχοι για το 2014 είναι να πρωταγωνιστήσει στον ανώμαλο δρόμο, στον κλειστό στίβο και φυσικά στα Πανελλήνια πρωταθλήματα του καλοκαιριού.\nΟι επιτυχίες του Δήμου Μαγγίνα:\n1η θέση στο Πανελλήνιο 10000μ το 2009-10-11-13\n1η θέση στον ανώμαλο δρόμο τα έτη 2010-11-13\n1η θέση Πανελλήνιο ανοιχτού στα 5000μ το 2011\n1η θέση Πανελλήνιο κλειστού 2011 και 2η θέση το 2013 στα 3000μ\n9 θέση Ευρωπαϊκό κύπελλο 2011 στα 3000μ και 8 θέση το 2012 στα 5000μ\n2η θέση Βαλκανικό ανοιχτού το 2011 στα 5000μ\n2η θέση Βαλκανικό κλειστού το 2007 & το 2008 στα 1500μ\n8η θέση Βαλκανικό ανωμάλου 2010 και 5η θέση το 2011\nΑτομικά ρεκόρ Δήμου Μαγγίνα:\n1500μ 3.49 στον κλειστό και στον ανοιχτό στίβο\n3000μ 8.09 στον ανοιχτό και 8.15 στον κλειστό στίβο


Απριλίου 20, 2008 στο 8:03 πμ\t· Filed under Δωρεάν, Δωρεάν Software, Software, Web Applications, Web Sites\tand tagged: Freeware, text editors\tΜανία και αυτή ε; Παντού γράφουμε πάνω σε άσπρες επιφάνειες. Τα τετράδια, βιβλία, blocknotes, αντζέντες, έγγραφα, πιστοποιητικά, αιτήσεις, σταυρόλεξα, σκονάκια, στο Office, στην οθόνη μας γενικότερα, στο web και τόσα άλλα. Παντού κυριαρχεί ο άσπρος φόντος όταν πρόκειται να γράψουμε κάτι. Σημαντικές εξαιρέσεις…ο σχολικός πίνακας ( ε κάτι ξέρανε οι παλιοί ), τα χρωματιστά sticky notes, τα περισσότερα πακέτα τσιγάρων ( ε όλο και κάτι γράφουμε επάνω ( δε διαφημίζω το κάπνισμα )), πολλοί τοίχοι…τι άλλο…;